text:
instans
 d den akt, der hjemler ret til eksekution, er blevet annulleret
 e anden årsag:
 1183
 ---pagebreak--- dato 20 Andet: Bemærkning fra  den bistandssøgende myndighed  eller den bistandssøgte
 myndighed:
 (Angiv venligst datoen i begyndelsen af hver enkelt bemærkning)
 1184
 ---pagebreak--- PROTOKOL: OM GENSIDIG ADMINISTRATIV BISTAND I TOLDSPØRGSMÅL
 Artikel 1: Definitioner
 1. I denne protokol forstås ved:
 a) "bistandssøgende myndighed": en kompetent administrativ myndighed, som er udpeget af en
 part til dette formål, og som fremsætter anmodninger om bistand på grundlag af denne
 protokol
 b) "overtrædelse af toldlovgivningen": enhver overtrædelse eller ethvert forsøg på overtrædelse
 af toldlovgivningen.
 c) "bistandssøgt myndighed": en kompetent administrativ myndighed, som er udpeget af en part
 til dette formål, og som modtager en anmodning om bistand i toldspørgsmål i henhold til
 denne protokol
 2. Medmindre andet er fastsat i denne protokol, finder definitionerne i del II (Handel, transport
 og fiskeri), overskrift et [Handel], afsnit I [Varehandel], kapitel 5 [Told og handelslettelser], også
 anvendelse på denne protokol.
 Artikel 2: Anvendelsesområde
 1. Parterne yder på områder, der hører ind under deres kompetence, på den måde og på de
 betingelser, der er fastsat i denne protokol, hinanden bistand for at sikre, at toldlovgivningen
 anvendes korrekt, især med henblik på at forebygge, efterforske og retsforfølge overtrædelser af
 toldlovgivningen.
 2. Bestemmelserne om bistand i toldspørgsmål som omhandlet i denne protokol ydes af
 enhver administrativ myndighed i parterne, som er kompetent med hensyn til anvendelsen af denne
 protokol. Denne bistand berører ikke bestemmelserne om gensidig bistand i strafferetlige
 anliggender, og omfatter heller ikke udveksling af oplysninger, der er indhentet ved anvendelse af
 beføjelser, som udøves på en retsmyndigheds anmodning, medmindre den pågældende myndighed
 har givet tilladelse til videregivelse af de pågældende oplysninger.
 3. Bistand i forbindelse med inddrivelse af skatter, afgifter eller bøder er omfattet af
 protokollen om administrativt samarbejde og bekæmpelse af svig vedrørende merværdiafgift og
 gensidig bistand ved inddrivelse af fordringer i forbindelse med skatter og afgifter.
 Artikel 3: Bistand efter anmodning
 1. På anmodning af den bistandssøgende myndighed meddeler den bistandssøgte myndighed
 denne alle relevante oplysninger, som gør det muligt for den bistandssøgende myndighed at sikre, at
 toldlovgivningen anvendes korrekt, herunder oplysninger om konstaterede eller planlagte
 handlinger, som udgør eller vil kunne udgøre en overtrædelse af toldlovgivningen.
 2. På anmodning af den bistandssøgende myndighed giver den bistandssøgte myndighed
 navnlig oplysning om:
 a) hvorvidt varer, der er eksporteret fra en af parternes område, er blevet behørigt importeret
 på den anden parts område, om fornødent med angivelse af, hvilken toldprocedure varerne er
 henført under
 1185
 ---pagebreak--- b) hvorvidt varer, der er importeret til en af parternes område, er blevet lovligt eksporteret fra
 den anden parts område, om fornødent med angivelse af, hvilken toldprocedure varerne er
 henført under.
 3. På anmodning af den bistandssøgende myndighed træffer den bistandssøgte myndighed
 inden for rammerne af sine love og administrative bestemmelser de nødvendige foranstaltninger til
 at sikre særlig overvågning af og til at give den bistandssøgende myndighed oplysninger om:
 a) fysiske eller juridiske personer, når der er rimelig grund til at antage, at de


text:
begår eller har
 begået overtrædelser af toldlovgivningen
 b) varer, som transporteres eller kan transporteres på en sådan måde, at der er rimelig grund til
 at antage, at de er blevet eller er bestemt til at blive anvendt i transaktioner, der udgør en
 overtrædelse af toldlovgivningen
 c) steder, hvor lagre af varer opbevares eller kan opbevares på en sådan måde, at der er rimelig
 grund til at antage, at de er blevet eller er bestemt til at blive anvendt i transaktioner, der
 udgør en overtrædelse af toldlovgivningen
 d) transportmidler, der benyttes eller kan benyttes på en sådan måde, at der er rimelig grund til
 at antage, at de er bestemt til at blive anvendt i transaktioner, der udgør en overtrædelse af
 toldlovgivningen og
 e) lokaler, som af den bistandssøgende myndighed mistænkes for at blive anvendt ved
 overtrædelse af toldlovgivningen.
 Artikel 4: Uanmodet bistand
 Parterne yder så vidt muligt på eget initiativ hinanden bistand i overensstemmelse med deres love
 og administrative bestemmelser ved at give oplysninger om gennemførte, planlagte eller
 igangværende aktiviteter, der udgør eller synes at udgøre overtrædelser af toldlovgivningen, og som
 kan være af interesse for den anden part. Disse oplysninger skal navnlig fokusere på:
 a) varer, som vides at være genstand for overtrædelser af toldlovgivningen
 b) personer, om hvem der er rimelig grund til at antage, at de er eller har været involveret i
 transaktioner, der er i strid med toldlovgivningen
 c) transportmidler, når der er rimelig grund til at antage, at de anvendes, har været anvendt eller
 kan anvendes i forbindelse med overtrædelser af toldlovgivningen og
 d) nye midler eller metoder, der anvendes til aktiviteter, som udgør overtrædelser af
 toldlovgivningen.
 Artikel 5: Bistandsanmodningers form og indhold
 1. Anmodninger i henhold til denne protokol fremsættes skriftligt, enten i trykt eller
 elektronisk form. De ledsages af den dokumentation, der skønnes hensigtsmæssig for at gøre det
 muligt at overholde dem. I hastetilfælde kan den bistandssøgte myndighed acceptere mundtlige
 anmodninger, men sådanne mundtlige anmodninger skal straks bekræftes skriftligt af den
 bistandssøgende myndighed.
 2. Anmodninger i henhold til stk. 1 skal omfatte følgende oplysninger:
 1186
 ---pagebreak--- a) den bistandssøgende myndighed og den anmodende embedsmand
 b) de oplysninger og/eller den type bistand, der anmodes om
 c) genstand og begrundelse for anmodningen
 d) de love og administrative bestemmelser og andre retlige elementer, der er involveret
 e) så nøjagtige og udtømmende oplysninger som muligt om de varer og personer, der er målet
 for undersøgelserne
 f) et sammendrag af sagens omstændigheder og allerede gennemførte undersøgelser og
 g) eventuelle yderligere oplysninger, der gør det muligt for den bistandssøgte myndighed at
 efterkomme anmodningen.
 3. Anmodninger indgives på et af den bistandssøgte myndigheds officielle sprog eller på et
 sprog, som accepteres af den pågældende myndighed, idet engelsk altid accepteres. Dette krav
 gælder ikke for de dokumenter, der ledsager anmodningen, jf. stk. 1.
 4. Hvis en anmodning ikke opfylder de formelle krav i stk. 1 til 3, kan den bistandssøgte
 myndighed kræve, at anmodningen rettes eller suppleres; Indtil en sådan korrektion eller supplering
 er foretaget, kan der træffes retsbevarende foranstaltninger.
 Artikel

type: contracts

jurisdiction: EU


text:
6: Efterkommelse af anmodningerne
 1. Med henblik på at imødekomme en anmodning om bistand skal den bistandssøgte
 myndighed inden for rammerne af sin kompetence og sine ressourcer, som om den handlede på
 egne vegne eller efter anmodning fra andre myndigheder i den samme part, meddele de
 oplysninger, den allerede er i besiddelse af, og foretage passende undersøgelser eller lade sådanne
 undersøgelser foretage. Denne bestemmelse finder også anvendelse på alle andre myndigheder, til
 hvilke den bistandssøgte myndighed henviser anmodningen i henhold til denne protokol, når den
 ikke er i stand til at handle på egen hånd. Når den bistandssøgte myndighed yder en sådan bistand,
 tager den behørigt hensyn til, hvor meget anmodningen haster.
 2. Anmodninger om bistand efterkommes i overensstemmelse med love og administrative
 bestemmelser i den bistandssøgte part.
 Artikel 7: Formen for meddelelse af oplysninger
 1. Den bistandssøgte myndighed meddeler skriftligt den bistandssøgende myndighed
 resultaterne af undersøgelser foretaget i henhold til en anmodning efter denne protokol og
 fremsender samtidig alle relevante dokumenter, bekræftede kopier heraf og lignende. Disse
 oplysninger kan fremsendes i elektronisk form.
 2. De originale dokumenter fremsendes i henhold til den enkelte parts retlige begrænsninger
 udelukkende efter anmodning fra den bistandssøgende myndighed i tilfælde, hvor bekræftede
 genparter ikke er tilstrækkelige. Den bistandssøgende myndighed returnerer disse originaler hurtigst
 muligt.
 3. Den bistandssøgte myndighed meddeler i henhold til de i stk. 2 omhandlede bestemmelser
 den bistandssøgende myndighed alle oplysninger vedrørende ægtheden af dokumenter, der er
 udstedt eller attesteret af officielle organer på dets territorium til støtte for en vareangivelse.
 1187
 ---pagebreak--- Artikel 8: Tilstedeværelse af en parts tjenestemænd på en anden parts område
 1. Behørigt bemyndigede tjenestemænd fra en part kan efter aftale med den anden part og på
 de af denne fastsatte betingelser møde op hos den bistandssøgte myndighed eller enhver anden
 berørt myndighed, jf. artikel 6, stk. 1 Efterkommelse af anmodningerne], for at indhente sådanne
 oplysninger vedrørende handlinger, der er eller kan være en overtrædelse af toldlovgivningen, som
 den bistandssøgende myndighed har brug for med henblik på anvendelsen af denne protokol.
 2. Efter aftale med den anmodede part og på de betingelser, som den fastsætter, kan behørigt
 bemyndigede tjenestemænd fra den anden part være til stede ved undersøgelser, der foretages på
 den anmodede parts område.
 Artikel 9: Fremsendelse og meddelelse
 1. På anmodning af den bistandssøgende myndighed træffer den bistandssøgte myndighed i
 overensstemmelse med de love og administrative bestemmelser, der gælder for den, alle
 nødvendige forholdsregler til at fremsende alle dokumenter eller at meddele alle afgørelser, der
 hidrører fra den bistandssøgende myndighed, og som falder ind under denne protokols
 anvendelsesområde, til en modtager, der er bosat eller etableret på den bistandssøgte myndigheds
 territorium.
 2. Sådanne anmodninger om fremsendelse af dokumenter eller om meddelelse af beslutninger
 fremsættes skriftligt på et af den bistandssøgte myndigheds officielle sprog eller på et for denne
 myndighed acceptabelt sprog.
 Artikel 10: Automatisk udveksling af oplysninger
 1. Parterne kan efter fælles aftale i overensstemmelse med denne protokols artikel 15
 [Gennemførelse]:
 a) automatisk udveksle oplysninger, der er omfattet af denne protokol
 b) udveksle specifikke oplysninger forud


text:
for modtagelse af forsendelser på den anden parts
 område.
 2. Parterne indfører ordninger for, hvilken type oplysninger de ønsker at udveksle, formatet for
 og hyppigheden af fremsendelsen for at gennemføre de udvekslinger, der er omhandlet i stk. 1, litra
 a) og b).
 Artikel 11: Undtagelser fra pligten til at yde bistand
 1. Bistand kan afslås eller gøres betinget af, at visse krav opfyldes, hvis en part skønner, at
 bistand i henhold til denne protokol:
 a) ville krænke suveræniteten hos Det Forenede Kongerige eller en medlemsstat, som er blevet
 anmodet om bistand i henhold til denne protokol, eller
 b) ville skade den offentlige orden, statens sikkerhed eller andre væsentlige interesser, eller
 c) ville krænke forretnings- eller tjenestehemmeligheder.
 2. Den bistandssøgte myndighed kan udsætte bistanden med den begrundelse, at den vil gribe
 ind i igangværende efterforskninger, retsforfølgninger eller procedurer. I et sådant tilfælde rådfører
 1188
 ---pagebreak--- den bistandssøgte myndighed sig med den bistandssøgende myndighed for at afgøre, om der kan
 ydes bistand på de vilkår eller betingelser, som den bistandssøgte myndighed måtte kræve.
 3. Hvis den bistandssøgende myndighed anmoder om bistand, som den ikke selv ville være i
 stand til at yde, hvis den blev anmodet derom, skal den gøre opmærksom herpå i sin anmodning.
 Det overlades derefter til den bistandssøgte myndighed at afgøre, hvordan den vil reagere på en
 sådan anmodning.
 4. I de i stk. 1 og 2 omhandlede tilfælde skal den bistandssøgte myndighed straks meddele sin
 afgørelse og begrundelsen herfor til den bistandssøgende myndighed.
 Artikel 12: Udveksling af oplysninger og tavshedspligt
 1. Oplysninger, der indhentes i henhold til denne protokol, må kun anvendes til de i denne
 protokol fastsatte formål.
 2. Anvendelse af oplysninger, der indhentes i henhold til denne protokol i forbindelse med
 retssager eller administrative procedurer vedrørende overtrædelser af toldlovgivningen, betragtes
 som værende i overensstemmelse med denne protokol. Parterne kan derfor anvende oplysninger,
 der er indhentet, og dokumenter, der er blevet konsulteret i overensstemmelse med
 bestemmelserne i denne protokol, som bevismateriale i deres registre over bevismateriale,
 rapporter og vidneudsagn og i retssager indbragt for domstolene. Den bistandssøgte myndighed kan
 gøre levering af oplysninger eller indrømmelse af aktindsigt i dokumenter betinget af, at de
 underrettes om en sådan anvendelse.
 3. Hvis en part ønsker at benytte sådanne oplysninger til andre formål, skal den indhente
 forudgående skriftligt samtykke fra den myndighed, som har afgivet oplysningerne. Anvendelsen er
 da underlagt de betingelser, som stilles af den pågældende myndighed.
 4. De oplysninger, der under den ene eller den anden form meddeles i medfør af denne
 protokol, er fortrolige eller forbeholdt tjenestebrug i overensstemmelse med de gældende love og
 forskrifter i hver part. Disse oplysninger er undergivet tavshedspligt og nyder samme beskyttelse
 som dem, der gives tilsvarende oplysninger i henhold til den modtagende parts relevante love og
 administrative bestemmelser, medmindre den part, der har givet oplysningerne, har tavshedspligt.
 Parterne giver hinanden oplysninger om deres gældende love og administrative bestemmelser.
 Artikel 13: Eksperter og vidner
 En tjenestemand hos en bistandssøgt myndighed kan bemyndiges til inden for de i bemyndigelsen
 fastsatte grænser at møde


text:
som ekspert eller vidne i retssager eller administrative procedurer
 vedrørende spørgsmål omfattet af denne protokol og fremlægge sådanne genstande, dokumenter
 eller bekræftede kopier heraf, som måtte være nødvendige for retssagen. I anmodningen om
 fremmøde skal det præcist angives, for hvilken retslig eller administrativ myndighed tjenestemanden
 skal give møde, og om hvilket spørgsmål og i hvilken egenskab denne vil blive afhørt.
 Artikel 14: Bistandsudgifter
 1. Med forbehold af bestemmelserne i stk. 2 og 3 giver parterne afkald på enhver påstand om
 refusion af udgifter i forbindelse med gennemførelsen af denne protokol.
 2. Udgifter og godtgørelser til eksperter, vidner, tolke og oversættere, bortset fra ansatte i den
 offentlige tjeneste, afholdes af den bistandssøgende part efter behov.
 1189
 ---pagebreak--- 3. Hvis der er eller vil være betydelige eller ekstraordinære udgifter forbundet med at
 efterkomme anmodningen, rådfører parterne sig med hinanden for at fastlægge de vilkår og
 betingelser, på hvilke anmodningen I vil blive efterkommet, samt hvordan omkostningerne skal
 dækkes.
 Artikel 15: Gennemførelse
 1. Gennemførelsen af denne protokol varetages af Det Forenede Kongeriges toldmyndigheder
 på den ene side og, alt efter det enkelte tilfælde, af Europa-Kommissionens kompetente
 tjenestegrene og Den Europæiske Unions medlemsstaters toldmyndigheder på den anden side. De
 træffer afgørelser om alle praktiske foranstaltninger og arrangementer, der er nødvendige for
 protokollens gennemførelse, idet de tager hensyn til gældende love og administrative
 bestemmelser, navnlig med hensyn til beskyttelse af personoplysninger.
 2. Parterne underretter hinanden om de detaljerede gennemførelsesforanstaltninger, der
 vedtages af hver part i overensstemmelse med bestemmelserne i denne protokol, navnlig for så vidt
 angår de behørigt bemyndigede tjenester og de tjenestemænd, der er udpeget som kompetente til
 at sende og modtage de meddelelser, der er omhandlet i denne protokol.
 3. Bestemmelserne i denne protokol berører i Unionen ikke meddelelse af oplysninger, der er
 indhentet i henhold til denne protokol, mellem de kompetente tjenestegrene i Europa-
 Kommissionen og toldmyndighederne i medlemsstaterne.
 Artikel 16: Andre aftaler
 Bestemmelserne i denne protokol har forrang frem for bestemmelserne i enhver bilateral aftale om
 gensidig administrativ bistand i toldspørgsmål, som er eller måtte blive indgået mellem Unionens
 enkelte medlemsstater og Det Forenede Kongerige, i det omfang bestemmelserne i disse bilaterale
 aftaler er uforenelige med bestemmelserne i denne protokol.
 Artikel 17: Konsultationer
 Med hensyn til fortolkningen og gennemførelsen af denne protokol rådfører parterne sig med
 hinanden for at finde en løsning inden for rammerne af [specialudvalget vedrørende
 toldsamarbejde].
 Artikel 18: Udviklingsklausul
 Med henblik på at supplere de niveauer for gensidig bistand, der er fastsat i denne protokol, kan Det
 Særlige Handelsudvalg for Toldsamarbejde og Oprindelsesregler vedtage en afgørelse om at udvide
 denne protokol ved at fastlægge ordninger for specifikke sektorer eller anliggender i
 overensstemmelse med parternes respektive toldlovgivning.
 1190
 ---pagebreak--- PROTOKOL OM KOORDINERING AF SOCIALE SIKRINGSORDNINGER
 AFSNIT I: ALMINDELIGE BESTEMMELSER
 Artikel SSC.1: Definitioner
 I denne protokol forstås ved:
 a) "lønnet beskæftigelse": en beskæftigelse eller dermed ligestillet aktivitet, der betragtes som
 sådan ved anvendelse af lovgivningen om social sikring i den stat, hvor den pågældende
 beskæftigelse eller dermed ligestillede aktivitet udøves
 b) "selvstændig virksomhed": en udøvelse af virksomhed eller dermed ligestillet


text:
aktivitet, der
 betragtes som sådan ved anvendelse af lovgivningen om social sikring i den stat, hvor den
 pågældende virksomhed eller dermed ligestillede aktivitet udøves
 c) "ydelser i forbindelse med assisteret befrugtning": enhver medicinsk, kirurgisk eller obstetrisk
 tjeneste, der har til formål at hjælpe en person med at undfange et barn
 d) ved "naturalydelser" forstås:
 i) i henhold til afsnit III, kapitel 1 [Ydelser ved sygdom og moderskab og dermed
 ligestillede ydelser ved faderskab], naturalydelser i henhold til en medlemsstats
 lovgivning, som er bestemt til levering, tilrådighedsstillelse, direkte betaling eller
 refusion af udgifter til lægebehandling og produkter og tjenesteydelser i forbindelse
 med denne behandling.
 ii) i henhold til afsnit III, kapitel 2 [arbejdsulykker og erhvervssygdomme], alle
 naturalydelser i forbindelse med arbejdsulykker og erhvervssygdomme som defineret i
 punkt i) og i henhold til staternes ordninger for arbejdsulykker og erhvervssygdomme
 e) I denne artikel forstås ved "børnepasningsperiode" enhver periode, der godskrives i henhold
 til en medlemsstats pensionslovgivning, eller som supplerer en pension med den udtrykkelige
 begrundelse, at en person har passet et barn, uanset efter hvilken metode sådanne perioder
 beregnes, og om de godskrives på det tidspunkt, hvor børnepasningen foregår, eller
 anerkendes efterfølgende.
 f) "tjenestemand": en person, der betragtes som tjenestemand eller dermed ligestillet af den
 stat, i hvis forvaltning vedkommende er ansat
 g) "den kompetente myndighed": i forhold til enhver stat den eller de ministre eller anden
 tilsvarende myndighed, hvorunder de sociale sikringsordninger i den pågældende stat i dens
 helhed eller i en del af den henhører
 h) "kompetent institution":
 i) den institution, som den pågældende er tilsluttet på tidspunktet for indgivelse af
 begæringen om ydelser, eller
 ii) den institution, hvorfra den pågældende er eller ville være berettiget til at modtage
 ydelser, såfremt denne eller et eller flere af dennes familiemedlemmer var bosat i den
 stat, hvor denne institution er beliggende eller
 1191
 ---pagebreak--- iii) den institution, der er udpeget af den kompetente myndighed i den pågældende stat
 eller
 iv) såfremt det drejer sig om en ordning om arbejdsgiverens forpligtelser vedrørende de i
 artikel SSC.3, stk. 1 [Anvendelsesområde], nævnte ydelser, enten arbejdsgiveren eller
 vedkommende forsikringsorgan, eller, såfremt et sådant ikke findes, det organ eller
 den myndighed, der er udpeget af den kompetente myndighed i den pågældende stat
 i) "kompetent stat": den medlemsstat eller Det Forenede Kongerige, hvor den kompetente
 institution er beliggende
 j) "ydelse ved dødsfald": enhver engangsydelse i tilfælde af dødsfald bortset fra de i litra w)
 omhandlede ydelser i form af kapitalbeløb
 k) "familieydelse": alle natural- eller kontantydelser, der har til formål at udligne forsørgerbyrder
 l) "grænsearbejder": enhver person, som udøver lønnet beskæftigelse eller selvstændig
 virksomhed i en medlemsstat, men som er bosat i en anden medlemsstat, hvortil han som
 hovedregel vender tilbage hver dag eller mindst en gang om ugen
 m) "hjemmebase": det sted, hvor besætningsmedlemmet normalt påbegynder og afslutter en
 tjenesteperiode eller en række af tjenesteperioder, og hvor operatøren/luftfartsselskabet
 under normale omstændigheder ikke er ansvarligt for indkvartering af det pågældende
 besætningsmedlem
 n) "institution": i forhold til enhver stat det organ eller den myndighed, som det påhviler at
 administrere


text:
lovgivningen i dens helhed eller en del af den
 o) "bopælsstedets institution": og "opholdsstedets institution" henholdsvis den institution, som
 har kompetence til at udrede ydelser på det sted, hvor den pågældende er bosat, og den
 institution, som har kompetence til at udrede ydelser på det sted, hvor den pågældende
 opholder sig, i henhold til den lovgivning, som gælder for den nævnte institution, eller,
 såfremt en sådan institution ikke findes, den af den kompetente myndighed i den pågældende
 stat udpegede institution
 p) "forsikringstager" for så vidt angår de sociale sikringsgrene, der er omfattet af kapitel 1
 [Ydelser ved sygdom og moderskab og dermed ligestillede ydelser ved faderskab] og 3
 [Ydelser ved dødsfald] i afsnit III [Særlige bestemmelser vedrørende de forskellige kategorier
 af ydelser]: enhver person, der opfylder betingelserne i den kompetente stats lovgivning i
 henhold til afsnit II [Fastlæggelse af, hvilken lovgivning der skal anvendes] for at have ret til
 ydelser under hensyntagen til bestemmelserne i denne protokol
 q) "lovgivning": for hver stat love, administrative bestemmelser og andre retsforskrifter samt alle
 andre gennemførelsesforanstaltninger vedrørende de sociale sikringsgrene, der er omfattet af
 artikel SSC.3 (1) [Anvendelsesområde], men udelukker andre aftalebestemmelser end dem,
 der har til formål at gennemføre en forsikringspligt, der følger af de love og administrative
 bestemmelser, der er omhandlet i dette afsnit, eller som er genstand for en afgørelse truffet
 af de offentlige myndigheder, som gør dem obligatoriske eller udvider deres
 anvendelsesområde, forudsat at den pågældende stat afgiver en erklæring herom, som er
 meddelt Specialudvalget for Koordinering af Sociale Sikringsordninger. Den Europæiske Union
 offentliggør en sådan erklæring i Den Europæiske Unions Tidende.
 1192
 ---pagebreak--- r) "ydelse ved plejebehov af ubegrænset varighed": en naturalydelse eller kontantydelser, der
 har til formål at dække plejebehov hos en person, som på grund af funktionsnedsættelse har
 behov for betydelig hjælp, herunder, men ikke begrænset til hjælp fra en eller flere andre
 personer, til at udføre væsentlige daglige aktiviteter i en længere periode for at støtte deres
 personlige autonomi dette omfatter ydelser, der med samme formål ydes til en person, der
 yder en sådan bistand
 s) "familiemedlem":
 i) A) enhver person, der betegnes eller anerkendes som familiemedlem eller
 betragtes som hørende til husstanden i henhold til den lovgivning, hvorefter
 ydelserne udredes
 B) for så vidt angår naturalydelser i henhold til afsnit III [Særlige bestemmelser
 vedrørende de forskellige kategorier af ydelser], kapitel 1 [ydelser ved sygdom,
 moderskab og dermed ligestillede ydelser ved faderskab], enhver person, der
 betegnes eller anerkendes som familiemedlem eller betegnes som hørende til
 husstanden i henhold til lovgivningen i den stat, hvor den pågældende er bosat
 ii) hvis den lovgivning i en medlemsstat, der finder anvendelse i henhold til nr. 1), ikke
 giver mulighed for at sondre mellem familiemedlemmer og de øvrige personer, som
 lovgivningen finder anvendelse på, betragtes ægtefællen, mindreårige børn samt
 myndige børn med krav på forsørgelse, som hørende til familien
 iii) såfremt en person i henhold til den lovgivning, der finder anvendelse som
 omhandlet i nr. 1) og 2), kun betragtes som hørende til familien eller husstanden,
 hvis han bor sammen


text:
med forsikringstageren eller pensionisten, anses denne
 betingelse dog for opfyldt, når forsørgelsen af den pågældende i det væsentligste
 påhviler forsikringstageren eller pensionisten
 t) "beskæftigelsesperioder": eller "perioder med selvstændig virksomhed" perioder, der i den
 lovgivning, hvorefter de er tilbagelagt, betegnes eller anerkendes som sådanne, samt alle
 dermed ligestillede perioder, for så vidt de efter denne lovgivning anses for ligestillet med
 beskæftigelsesperioder eller perioder med selvstændig virksomhed
 u) "forsikringsperioder": bidrags- eller beskæftigelsesperioder eller perioder med selvstændig
 virksomhed, der i den lovgivning, hvorefter de er tilbagelagt eller anses for at være tilbagelagt,
 betegnes eller anerkendes som forsikringsperioder, samt alle dermed ligestillede perioder, for
 så vidt de efter denne lovgivning anses for ligestillet med forsikringsperioder
 v) "bopælsperiode": perioder, der i den lovgivning, hvorefter de er tilbagelagt eller anses for at
 være tilbagelagt, betegnes eller anerkendes som sådanne
 w) "pension": dækker ikke alene pensioner, men også kapitalbeløb, der kan træde i stedet for
 pensioner, og udbetalinger, der foretages som refusion af bidrag, samt, med forbehold af
 bestemmelserne i afsnit III [Særlige bestemmelser vedrørende de forskellige kategorier af
 ydelser], forhøjelser i form af reguleringstillæg eller andre tillæg
 x) alle kontantydelser, bortset fra arbejdsløshedsydelse og førtidig alderspension, som fra en
 bestemt alder udbetales til en arbejdstager, som har indskrænket, indstillet eller suspenderet
 sin erhvervsmæssige virksomhed, indtil det tidspunkt, hvor denne har ret til alderspension
 eller til en førtidig alderspension, og hvis tilkendelse ikke er betinget af, at den pågældende
 1193
 ---pagebreak--- stiller sig til rådighed for arbejdsformidlingen i den kompetente stat; "førtidig alderspension":
 en ydelse, der tilkendes, inden en person når den sædvanligvis påkrævede alder for at være
 pensionsberettiget, og som enten fortsat udbetales, når den pågældende har nået denne
 alder, eller erstattes af en anden alderdomsydelse
 y) "flygtning": den betydning, der er tillagt udtrykket i artikel 1 i konventionen om flygtninges
 retsstilling, undertegnet i Genève den 28. juli 1951
 z) "hjemsted eller forretningssted": det hjemsted og det forretningssted, hvor virksomhedens
 væsentlige beslutninger træffes, og hvor den centrale administrations funktioner udføres
 æ) "bopæl": det sted, hvor en person har sit sædvanlige opholdssted
 ø) Ved "særlige ikkebidragspligtige kontantydelser" forstås ydelser, som:
 i) enten har til formål:
 A) at supplere, erstatte eller yde et tillæg til dækning af de risici, der er omfattet af
 de i artikel 3, stk. 1 [Anvendelsesområde], omhandlede sociale sikringsområder,
 og garantere de pågældende personer et eksistensminimum under hensyn til de
 økonomiske og sociale forhold i den pågældende medlemsstat eller
 B) eller udelukkende at sikre en særlig beskyttelse af handicappede i snæver
 tilknytning til disse personers sociale miljø i den pågældende medlemsstat
 ii) hvis finansiering udelukkende stammer fra obligatorisk beskatning til dækning af
 generelle offentlige udgifter, og hvor betingelserne for tilkendelse og beregning af
 ydelserne ikke afhænger af et bidrag fra ydelsesmodtagerens side. Dog skal ydelser,
 der tilkendes som supplement til en bidragspligtig ydelse, ikke betragtes som
 bidragspligtige ydelser alene af den grund
 å) "særlig ordning for tjenestemænd": alle sociale sikringsordninger, som adskiller sig fra den
 generelle sociale sikringsordning, der gælder for personer, som har lønnet beskæftigelse i den
 pågældende stat, og som alle eller


text:
visse kategorier af tjenestemænd er direkte underlagt
 aa) "statsløs": den betydning, der er tillagt udtrykket i artikel 1 i konventionen om statsløse
 personers retsstilling, undertegnet i New York den 28. september 1954
 bb) "ophold": midlertidigt ophold.
 Artikel SSC.2: Omfattede personer
 Denne protokol finder anvendelse på unionsborgere og statsborgere i Det Forenede Kongerige, som
 er eller har været omfattet af lovgivningen i en eller flere stater, samt på disses familiemedlemmer
 og efterladte.
 Artikel SSC.3: Anvendelsesområde
 1. Denne protokol finder anvendelse på følgende sociale sikringsgrene:
 a) ydelser ved sygdom
 b) ydelser ved moderskab og dermed ligestillede ydelser ved faderskab
 1194
 ---pagebreak--- c) ydelser ved invaliditet
 d) ydelser ved alderdom
 e) ydelser til efterladte
 f) ydelser i anledning af arbejdsulykker og erhvervssygdom
 g) ydelser ved dødsfald
 h) arbejdsløshedsydelser
 i) efterløn.
 2. Med forbehold af bilag SSC-6 [Særlige bestemmelser for anvendelsen af medlemsstaternes
 og Det Forenede Kongeriges lovgivning] finder denne protokol anvendelse på alle almindelige og
 særlige sociale sikringsordninger, med eller uden bidragspligt, samt på ordninger vedrørende en
 arbejdsgivers eller en reders forpligtelser.
 3. Bestemmelserne i afsnit III [Særlige bestemmelser for de forskellige kategorier af ydelser]
 berører dog ikke en stats lovgivning om en reders forpligtelser.
 4. Denne protokol finder ikke anvendelse på:
 a) Særlige ikkebidragspligtige kontantydelser opført i del 1 [Særlige ikkebidragspligtige
 kontantydelser] i bilag SSC-1 [visse kontantydelser, som protokollen ikke finder anvendelse på]
 b) social og sundhedsmæssig forsorg eller
 c) ydelser, hvor en stat påtager sig ansvaret for skader på personer og yder godtgørelse, som
 f.eks. til ofre for krig og militærhandlinger eller følgerne heraf kriminalitetsofre, ofre for
 attentat- eller terrorhandlinger ofre for skader forårsaget af statens embedsmænd som led i
 deres arbejde eller ofre, som har lidt ulempe af politiske eller religiøse grunde eller på grund
 af deres afstamning
 d) ydelser ved langvarigt plejebehov opført i del 2 [Særlige ikkebidragspligtige kontantydelser] i
 bilag SSC-1 [visse kontantydelser, som protokollen ikke finder anvendelse på]
 e) ydelser i forbindelse med assisteret befrugtning
 f) Betalinger, der er knyttet til en af de sociale sikringsgrene, der er anført i stk. 1, og som er:
 i) betales til dækning af udgifter til opvarmning i koldt vejr og
 ii) opført i del 3 [Betalinger, der er forbundet med en gren af den sociale sikring, der er
 anført i artikel SSC.3, stk. 1 [Anvendelsesområde], og som udbetales til dækning af
 udgifter til opvarmning i koldt vejr (artikel SSC.3, stk. 4, litra f) [Anvendelsesområde] i
 bilag SSC-1 [visse kontantydelser, som protokollen ikke finder anvendelse på]
 g) familieydelser.
 1195
 ---pagebreak--- Artikel SSC.4: Ikke-forskelsbehandling mellem medlemsstaterne
 1. De ordninger for koordinering af de sociale sikringsordninger, der er fastsat i denne protokol
 , baseres på princippet om ikke-forskelsbehandling mellem Unionens medlemsstater.
 2. Denne artikel berører ikke eventuelle aftaler mellem Det Forenede Kongerige og Irland
 vedrørende det fælles rejseområde.
 Artikel SSC.5: Ligebehandling
 1. Medmindre andet er fastsat i denne protokol, har personer, som er omfattet af denne
 protokol med hensyn til de sociale sikringsgrene, som er omfattet af artikel SSC.3, stk. 1
 [Anvendelsesområde], de samme rettigheder og pligter i henhold til en stats lovgivning


text:
som
 vedkommende stats egne statsborgere.
 2. Denne bestemmelse finder ikke anvendelse på de forhold, der er omhandlet i artikel SSC.3
 (4) [Anvendelsesområde].
 Artikel SSC.6: Ligestilling af ydelser, indtægter, begivenheder og forhold
 Medmindre andet er fastsat i denne protokol, sikrer staterne, at princippet om ligebehandling af
 ydelser, indtægter, forhold eller begivenheder finder anvendelse på følgende måde:
 a) hvis ydelser efter sociale sikringsordninger eller andre indtægter tillægges retsvirkning efter
 den kompetente stats lovgivning, finder de pågældende bestemmelser i denne lovgivning
 ligeledes anvendelse på tilsvarende ydelser, der er erhvervet i henhold til lovgivningen i en
 anden stat, eller på indtægter erhvervet i en anden stat
 b) hvis indtrædelse af visse begivenheder eller forhold tillægges retsvirkning efter den
 kompetente stats lovgivning, tager denne hensyn til tilsvarende forhold eller begivenheder,
 der er indtrådt på en anden stats territorium, som om de var indtrådt på dens eget
 territorium.
 Artikel SSC.7: Sammenlægning af perioder
 Medmindre andet er fastsat i denne protokol, medregner den kompetente institution i en stat i det
 omfang, det er nødvendigt, forsikrings-, beskæftigelses- eller bopælsperioder eller perioder med
 selvstændig erhvervsvirksomhed, der er tilbagelagt i enhver anden stat, som om de var tilbagelagt
 efter den for institutionen gældende lovgivning, når lovgivningen gør det betinget af, at der er
 tilbagelagt forsikrings-, beskæftigelses- eller bopælsperioder eller perioder med selvstændig
 virksomhed:
 a) erhvervelse, bevarelse, varighed eller generhvervelse af retten til ydelser
 b) dækning i henhold til lovgivningen eller
 c) adgang til eller fritagelse for tvungen forsikring, frivillig forsikring og frivillig fortsat forsikring.
 Artikel SSC.8: Ophævelse af bopælsbestemmelser
 Staterne sikrer, at princippet om overførsel af kontantydelser kan eksporteres i overensstemmelse
 med litra a) og b).
 1196
 ---pagebreak--- a) Kontantydelser, som en person har krav på efter lovgivningen i en eller flere stater eller efter
 denne protokol, må ikke nedsættes, ændres, stilles i bero, inddrages eller beslaglægges med
 den begrundelse, at den pågældende eller dennes familiemedlemmer er bosat i en anden stat
 end den, hvor den institution, som det påhviler at udrede ydelsen, er beliggende.
 b) Litra a) finder ikke anvendelse på kontantydelser, der er omfattet af artikel SSC.3, stk. 1, litra
 c) og h) [Anvendelsesområde].
 Artikel SSC.9: Forbud mod dobbeltydelser
 Medmindre andet bestemmes, kan der ikke med hjemmel i denne protokol tillægges eller bevares
 ret til flere ydelser af samme art på grundlag af samme tvungne forsikringsperiode.
 AFSNIT II: FASTLÆGGELSE AF, HVILKEN LOVGIVNING DER SKAL ANVENDES
 Artikel SSC.10: Almindelige bestemmelser
 1. Personer, som er omfattet af denne protokol, er alene undergivet lovgivningen i én stat.
 Spørgsmålet om, hvilken lovgivning der skal anvendes, afgøres efter bestemmelserne i dette afsnit.
 2. Ved anvendelse af dette afsnit anses personer, som modtager en kontantydelse i kraft af
 eller som følge af lønnet beskæftigelse eller selvstændig virksomhed, for at udøve nævnte aktivitet.
 Dette gælder ikke i forbindelse med invalide-, alderdomspensioner eller pensioner til efterladte,
 pensioner ved arbejdsulykker eller erhvervssygdomme eller kontante ydelser ved sygdom, der
 dækker tidsubegrænset behandling.
 3. Med forbehold af artikel SSC.12 [udøvelse af virksomhed i to eller flere stater] og SSC.13
 [Frivillig forsikring eller frivillig fortsat forsikring]:
 a) er en person,


text:
der udøver lønnet beskæftigelse eller selvstændig virksomhed i en stat, omfattet
 af denne stats lovgivning
 b) er tjenestemænd omfattet af lovgivningen i den stat, i hvis forvaltning de er ansat
 c) er alle andre personer, som ikke falder ind under litra a) og b), omfattet af lovgivningen i
 bopælsstaten, dog uden at tilsidesætte bestemmelser i denne protokol, som sikrer de
 pågældende ret til ydelser efter lovgivningen i en eller flere andre stater.
 4. Ved anvendelse af dette afsnit anses lønnet beskæftigelse eller selvstændig virksomhed, der
 normalt udøves om bord på et skib, der fører en stats flag, for beskæftigelse, der udøves i denne
 stat. En person, der er beskæftiget om bord på et skib, der fører en stats flag, og som for denne
 beskæftigelse aflønnes af en virksomhed eller en person, der har sit hjemsted eller bopæl i en anden
 stat, er omfattet af lovgivningen i den sidstnævnte stat, såfremt den pågældende er bosat på dens
 område. Den virksomhed eller person, som udbetaler lønnen, anses som arbejdsgiver ved
 anvendelsen af denne lovgivning.
 5. Beskæftigelse som flyve- eller kabinebesætningsmedlem, der udfører passager- eller
 fragttjenester, anses for beskæftigelse, der udøves i den stat, hvor hjemmebasen er beliggende.
 Artikel SSC.11: Udstationerede arbejdstagere
 1. Uanset artikel SSC.10, stk.3 [Generelle regler], og som en overgangsforanstaltning i
 forbindelse med den situation, der eksisterede før denne aftales ikrafttræden, finder følgende regler
 1197
 ---pagebreak--- vedrørende gældende lovgivning anvendelse mellem de medlemsstater, der er opført i kategori A i
 bilag SSC-8 [Overgangsbestemmelser vedrørende anvendelsen af artikel SSC.11], og Det Forenede
 Kongerige:
 a) en person, der udøver lønnet beskæftigelse i en stat for en arbejdsgiver, der normalt udøver
 sin virksomhed dér, og som af denne arbejdsgiver udsendes til en anden stat for at udføre
 arbejde for denne arbejdsgivers regning, er fortsat omfattet af lovgivningen i førstnævnte stat,
 forudsat at:
 i) varigheden må ikke overstige 24 måneder. og
 ii) denne person udsendes ikke for at erstatte en anden udstationeret arbejdstager.
 b) En person, der normalt udøver selvstændig virksomhed i en medlemsstat, og som skal udøve
 en lignende aktivitet i en anden medlemsstat, er fortsat omfattet af lovgivningen i førstnævnte
 medlemsstat, forudsat at den forventede varighed af denne aktivitet ikke påregnes at
 overstige 24 måneder.
 2. Senest ved denne aftales ikrafttræden meddeler Unionen Det Forenede Kongerige, hvilken
 af følgende kategorier hver medlemsstat falder ind under:
 a) Kategori A: Medlemsstaten har meddelt Unionen, at den ønsker at fravige artikel SSC.10
 [Generelle regler] i overensstemmelse med denne artikel
 b) Kategori B: Medlemsstaten har meddelt Unionen, at den ikke ønsker at fravige artikel SSC.10
 [Generelle regler] eller
 c) Kategori C: Medlemsstaten har ikke oplyst, om den ønsker at fravige artikel SSC.10 [Generelle
 regler] eller ej.
 3. Det i stk. 2 omhandlede dokument bliver bilag SSC-8 [Overgangsbestemmelser vedrørende
 anvendelsen af artikel SSC.11], når denne aftale træder i kraft.
 4. For medlemsstater, der er opført i kategori A på datoen for denne aftales ikrafttræden,
 finder stk. 1, litra a), og litra b), anvendelse.
 5. For medlemsstater, der er opført i kategori C på datoen for denne aftales


text:
ikrafttræden,
 finder stk. 1, litra a), og litra b), anvendelse, som om den pågældende medlemsstat var opført i
 kategori A i en måned efter datoen for denne aftales ikrafttræden. Specialudvalget for Koordinering
 af Sociale Sikringsordninger overfører en medlemsstat fra kategori C til kategori A, hvis Unionen
 underretter Specialkomitéen for Koordinering af Sociale Sikringsordninger om, at den pågældende
 medlemsstat ønsker at blive overført.
 6. En måned efter denne aftales ikrafttræden ophører kategori B og C med at eksistere.
 Parterne offentliggør et ajourført bilag SSC-8 [Overgangsbestemmelser vedrørende anvendelsen af
 artikel SSC.11] snarest muligt derefter. Med henblik på stk. 1 anses bilag [SSC-8]
 [Overgangsbestemmelser vedrørende anvendelsen af artikel SSC.11] for kun at omfatte kategori A-
 medlemsstater fra datoen for nævnte offentliggørelse.
 7. Hvis en person befinder sig i en af de situationer, der er omhandlet i stk. 1, og som
 involverer en kategori C-medlemsstat før offentliggørelsen af et ajourført bilag SSC-8
 [Overgangsbestemmelser vedrørende anvendelsen af artikel SSC.11] i overensstemmelse med stk. 6,
 finder stk. 1 fortsat anvendelse på den pågældende person, så længe de udøver deres aktiviteter i
 henhold til stk. 1.
 1198
 ---pagebreak--- 8. Unionen underretter Specialudvalget for Koordinering af Sociale Sikringsordninger, hvis en
 medlemsstat ønsker at blive fjernet fra kategori A i bilag SSC-8 [Overgangsbestemmelser vedrørende
 anvendelsen af artikel SSC.11], og Specialkomitéen for Koordinering af Sociale Sikringsordninger
 fjerner den pågældende medlemsstat fra kategori A i bilag SSC-8 efter anmodning fra Unionen.
 Specialudvalget for Koordinering af Sociale Sikringsordninger offentliggør et ajourført bilag SSC-8
 [Overgangsbestemmelser vedrørende anvendelsen af artikel SSC.11], som finder anvendelse fra den
 første dag i den anden måned efter modtagelsen af anmodningen i Specialkomitéen for
 Koordinering af Sociale Sikringsordninger.
 9. Hvis en person befinder sig i en af de situationer, der er omhandlet i stk. 1, før
 offentliggørelsen af et ajourført bilag SSC-8 [Overgangsbestemmelser vedrørende anvendelsen af
 artikel SSC.11] i overensstemmelse med stk. 8, finder stk. 1 fortsat anvendelse på den pågældende
 person, så længe vedkommende udøver sine aktiviteter i henhold til stk. 1.
 Artikel SSC.12: Udøvelse af beskæftigelse på to eller flere medlemsstaters område
 1. En person, der normalt har lønnet beskæftigelse i en eller flere medlemsstater samt Det
 Forenede Kongerige, er omfattet af:
 a) lovgivningen i bopælsstaten, såfremt den pågældende udøver en væsentlig del af sin
 virksomhed i denne stat eller
 b) såfremt den pågældende ikke udøver en væsentlig del af sin beskæftigelse i
 bopælsmedlemsstaten eller Det Forenede Kongerige:
 i) af lovgivningen i den stat, hvor virksomheden eller arbejdsgiveren har sit hjemsted
 eller sit forretningssted, hvis den pågældende er beskæftiget af én virksomhed eller
 arbejdsgiver eller
 ii) af lovgivningen i den stat, hvor virksomhederne eller arbejdsgiverne har deres
 hjemsted eller forretningssted, hvis den pågældende er beskæftiget af to eller flere
 virksomheder eller arbejdsgivere, som kun har deres hjemsted eller forretningssted i
 én stat eller
 iii) af lovgivningen i den stat, hvor virksomhedens eller arbejdsgiverens hjemsted eller
 forretningssted er beliggende uden for bopælsstaten, hvis den pågældende er
 beskæftiget af to eller flere virksomheder eller arbejdsgivere, som har deres hjemsted
 eller forretningssted i en medlemsstat eller Det Forenede Kongerige, hvoraf


text:
den ene
 er bopælsstaten eller
 iv) af lovgivningen i bopælsmedlemsstaten, hvis den pågældende er beskæftiget af to
 eller flere virksomheder eller arbejdsgivere, og mindst to af dem har deres hjemsted
 eller forretningssted i andre medlemsstater end bopælsmedlemsstaten.
 2. En person, der normalt udøver selvstændig virksomhed i en eller flere medlemsstater og Det
 Forenede Kongerige, er omfattet af:
 a) lovgivningen i bopælsstaten, såfremt den pågældende udøver en væsentlig del af sin virksomhed
 i denne stat eller
 1199
 ---pagebreak--- b) lovgivningen i den stat, hvor interessecentret for den pågældendes virksomhed befinder sig,
 såfremt den pågældende ikke er bosat i en af de stater, hvor den pågældende udøver en
 væsentlig del af sin virksomhed.
 3. En person, der normalt udøver lønnet beskæftigelse og selvstændig virksomhed i forskellige
 medlemsstater, er omfattet af lovgivningen i den medlemsstat, hvor han udøver lønnet
 beskæftigelse, eller, såfremt han udøver en sådan beskæftigelse i to eller flere medlemsstater, af
 den lovgivning, der udpeges i overensstemmelse med stk. 1.
 4. En person, som er ansat som tjenestemand i en medlemsstat, og som udøver lønnet
 beskæftigelse eller selvstændig virksomhed i en eller flere medlemsstater, er omfattet af
 lovgivningen i den medlemsstat, som den forvaltning, han er ansat i, er omfattet af.
 5. En person, der normalt udøver lønnet beskæftigelse i to eller flere medlemsstater (og ikke i
 Det Forenede Kongerige), er omfattet af Det Forenede Kongeriges lovgivning, hvis denne person ikke
 udøver en væsentlig del af denne aktivitet i bopælsstaten, og den pågældende person:
 a) er ansat af en eller flere virksomheder eller arbejdsgivere, som alle har deres hjemsted eller
 forretningssted i Det Forenede Kongerige
 b) er bosiddende i en medlemsstat og er beskæftiget af to eller flere virksomheder eller
 arbejdsgivere, som alle har hjemsted eller forretningssted i Det Forenede Kongerige og
 bopælsmedlemsstaten
 c) er bosiddende i Det Forenede Kongerige og er beskæftiget af to eller flere virksomheder eller
 arbejdsgivere, hvoraf mindst to har hjemsted eller forretningssted i andre medlemsstater eller
 d) er bosiddende i Det Forenede Kongerige og er beskæftiget af en eller flere virksomheder eller
 arbejdsgivere, som ikke har hjemsted eller forretningssted i andre stater
 6. En person, der normalt udøver selvstændig virksomhed i to eller flere medlemsstater (og
 ikke i Det Forenede Kongerige) uden at udøve en væsentlig del af denne virksomhed i bopælslandet,
 er omfattet af Det Forenede Kongeriges lovgivning, hvis centret for deres virksomhed befinder sig i
 Det Forenede Kongerige.
 7. Stk. 6 finder ikke anvendelse på personer, der normalt udøver lønnet beskæftigelse og
 selvstændig virksomhed i to eller flere medlemsstater.
 8. De i stk. 1 til 6 omhandlede personer behandles ved anvendelse af den lovgivning, der
 udpeges i overensstemmelse med disse bestemmelser, som om de udøvede hele deres lønnede
 beskæftigelse eller selvstændige virksomhed og erhvervede alle deres indtægter i den pågældende
 stat.
 Artikel SSC.13: Frivillig eller frivillig fortsat forsikring
 1. Artikel SSC.10 [Generelle regler] og SSC.12 [Udøvelse af beskæftigelse på to eller flere
 medlemsstaters område], finder ikke anvendelse på frivillig eller frivillig fortsat forsikring,
 medmindre der i en stat inden for en af de i


text:
artikel SSC3 [Anvendelsesområde] nævnte sikringsgrene
 kun findes en frivillig forsikringsordning.
 2. Hvis den berørte person i medfør af lovgivningen i en stat er omfattet af en obligatorisk
 forsikring i denne stat, kan den pågældende ikke være omfattet af en frivillig eller frivillig fortsat
 1200
 ---pagebreak--- forsikringsordning i en anden stat. I alle øvrige tilfælde, hvor der for en bestemt sikringsgrens
 vedkommende består et valg mellem flere frivillige eller frivillige fortsatte forsikringsordninger,
 optages den pågældende kun i den ordning, denne har valgt.
 3. Såfremt det drejer sig om invaliditet, alderdom eller ydelser til efterladte, kan den
 pågældende dog optages i en stats ordning for frivillig eller frivillig fortsat forsikring, selv om den
 pågældende er omfattet af en anden stats tvungne forsikring, for så vidt den pågældende på et
 tidligere tidspunkt har været omfattet af den førstnævnte stats lovgivning i kraft af eller som følge af
 lønnet beskæftigelse eller selvstændig virksomhed, og der i den førstnævnte stat er udtrykkelig eller
 stiltiende hjemmel til en sådan dobbeltforsikring.
 4. Når retten til frivillig eller frivillig fortsat forsikring i henhold til en stats lovgivning er betinget
 af, at den berettigede er bosat i denne stat eller tidligere har udøvet lønnet beskæftigelse eller
 selvstændig virksomhed, finder artikel SSC.6, litra b) [Ligestilling af ydelser, indtægter, begivenheder
 og forhold], kun anvendelse på personer, der på et givet tidspunkt tidligere har været omfattet af
 lovgivningen i denne stat i kraft af, at de har udøvet lønnet beskæftigelse eller selvstændig
 virksomhed.
 Artikel SSC.14: Arbejdsgiverens forpligtelser
 1. En arbejdsgiver, der har sit hjemsted eller forretningssted uden for den kompetente stat,
 skal overholde alle de forpligtelser, der er foreskrevet i den lovgivning, der finder anvendelse i
 forhold til dennes arbejdstagere, bl.a. pligten til at betale de bidrag, den pågældende lovgivning
 foreskriver, som om vedkommende havde sit hjemsted eller forretningssted i den kompetente stat.
 2. En arbejdsgiver, der ikke har noget forretningssted i den stat, hvis lovgivning finder
 anvendelse, kan aftale med en arbejdstager, at denne på arbejdsgiverens vegne opfylder de
 forpligtelser, der påhviler arbejdsgiveren med hensyn til betaling af bidrag, dog med forbehold af
 arbejdsgiverens underliggende forpligtelser. Arbejdsgiveren sender en meddelelse om en sådan
 aftale til den kompetente institution i den pågældende stat.
 AFSNIT III: SÆRLIGE BESTEMMELSER FOR DE FORSKELLIGE KATEGORIER AF YDELSER
 KAPITEL 1: YDELSER VED SYGDOM OG MODERESKAB OG DERMED LIGESTILLEDE YDELSER VED
 FADERSKAB
 Afdeling 1: Forsikringstagere og deres familiemedlemmer, bortset fra pensionister og deres
 familiemedlemmer
 Artikel SSC.15: Bopæl i en anden stat end den kompetente stat
 En forsikringstager eller dennes familiemedlemmer, som er bosat i en anden stat end den
 kompetente stat, har i den stat, hvor de er bosat, ret til naturalydelser, der for den kompetente
 institutions regning udredes af institutionen på bopælsstedet efter den for denne institution
 gældende lovgivning, som om de pågældende var forsikret i henhold til denne lovgivning.
 Artikel SSC.16: Ophold i den kompetente stat, når bopælen er i en anden stat — særlige regler for
 grænsearbejderes familiemedlemmer
 1. Medmindre andet er fastsat i stk. 2, har den i artikel SSC.15 omhandlede forsikringstager og
 dennes


text:
familiemedlemmer med [Bopæl i en anden stat end den kompetente stat] ligeledes ret til
 naturalydelser under ophold i den kompetente stat. Naturalydelserne udredes af den kompetente
 1201
 ---pagebreak--- institution og for denne institutions regning i henhold til bestemmelserne i den for institutionen
 gældende lovgivning, som var de pågældende bosat i denne stat.
 2. En grænsearbejders familiemedlemmer har ret til naturalydelser under ophold i den
 kompetente stat.
 Når den kompetente stat er opført i bilag SSC-2 [begrænsninger af ret til naturydelser for en
 grænsearbejders familiemedlemmer], har en grænsearbejders familiemedlemmer, som er bosat i
 samme stat som grænsearbejderen, dog kun ret til naturalydelser i den kompetente stat på de i
 artikel SSC.17, stk. 1, [ophold uden for den kompetente stat] fastsatte vilkår.
 Artikel SSC.17: Ophold uden for den kompetente stat
 1. Medmindre andet er fastsat i stk. 2, har en forsikringstager og dennes familiemedlemmer,
 der opholder sig i en anden stat end den kompetente stat, ret til naturalydelser, der for den
 kompetente institutions regning udredes af opholdsstedets institution efter dennes lovgivning, som
 om den pågældende var forsikret i henhold til denne lovgivning, når:
 a) naturalydelserne bliver nødvendige af lægelige årsager under opholdet efter ydelsens
 opfattelse under hensyntagen til ydelsernes art og opholdets forventede varighed
 b) Personen ikke har rejst til denne stat med henblik på at modtage naturalydelser, medmindre
 personen er passager eller besætningsmedlem på et skib eller fly, der rejser til denne stat, og
 naturalydelserne er blevet nødvendige af lægelige årsager under rejsen eller flyvningen og
 c) der fremlægges et gyldigt berettigelsesdokument i overensstemmelse med bilag SSC-7
 [Gennemførelsesdel], artikel SSCI.22, stk. 1 [Ophold i en anden stat end den kompetente stat].
 2. Tillæg SSCI-2 [Berettigelsesdokument] indeholder en liste over naturalydelser som, for at de
 kan være til rådighed under et ophold i en anden stat, af praktiske grunde kræver, at den berørte
 person og den institution, der yder behandlingen, har truffet aftale herom forud for opholdet.
 Artikel SSC.18: Rejse med det formål at opnå naturalydelser — tilladelse til nødvendig behandling
 uden for bopælsstaten
 1. Medmindre andet følger af denne protokol, skal en forsikringstager, som rejser til en anden
 stat med det formål at opnå naturalydelser under opholdet, søge den kompetente institution om
 tilladelse hertil.
 2. En forsikringstager, som af den kompetente institution får tilladelse til at rejse til en anden
 stat, for dér at få den for den pågældendes tilstand passende behandling, har ret til naturalydelser,
 der for den kompetente institutions regning udredes af institutionen på opholdsstedet efter den for
 denne institution gældende lovgivning, som om den pågældende var forsikret i henhold til denne
 lovgivning. Der gives tilladelse, hvis den pågældende behandling er opført under de ydelser, der er
 fastsat i lovgivningen i den stat, hvor den pågældende er bosat, og denne behandling ikke kan ydes
 inden for en frist, der er lægeligt forsvarlig under hensyn til den pågældendes aktuelle
 helbredstilstand og udsigterne for sygdommens udvikling.
 3. Bestemmelserne i stk. 1 og 2 finder tilsvarende anvendelse på en forsikringstagers
 familiemedlemmer.
 4. Hvis en forsikringstagers familiemedlemmer er bosat i en anden stat


text:
end den stat, hvor
 forsikringstageren er bosat, og den stat, hvor de har bopæl, har valgt at refundere på grundlag af
 1202
 ---pagebreak--- faste beløb, udredes de i stk. 2 omhandlede udgifter til naturalydelser af institutionen på
 familiemedlemmernes bopælssted. I så fald betragtes institutionen på familiemedlemmernes
 bopælssted i overensstemmelse med stk. 1 som den kompetente institution.
 Artikel SSC.19: Kontantydelser
 1. En forsikringstager og dennes familiemedlemmer, som er bosat eller opholder sig i en anden
 stat end den kompetente stat, har ret til kontantydelser fra den kompetente institution efter den
 lovgivning, der gælder for denne institution. Ved aftale mellem den kompetente institution og
 institutionen på bopæls- eller opholdsstedet kan disse ydelser dog udbetales af bopæls- eller
 opholdsstedets institution for den kompetente institutions regning efter lovgivningen i den
 kompetente stat.
 2. Den kompetente institution i en stat, efter hvis lovgivning kontantydelser beregnes på
 grundlag af en gennemsnitsindtægt eller en gennemsnitlig bidragsbasis, fastsætter denne
 gennemsnitsindtægt eller gennemsnitlige bidragsbasis alene på grundlag af konstaterede indtægter
 eller anvendte bidragsbaser i de perioder, der er tilbagelagt efter den nævnte lovgivning.
 3. Den kompetente institution i en stat, efter hvis lovgivning kontantydelser beregnes på
 grundlag af en fastsat indtægt, skal alene tage hensyn til den fastsatte indtægt, eller i givet fald
 gennemsnittet af de fastsatte indtægter, der svarer til de perioder, der er tilbagelagt efter den
 nævnte lovgivning.
 4. Bestemmelserne i stk. 2 og 3 finder tilsvarende anvendelse i de tilfælde, hvor der i den for
 den kompetente institution gældende lovgivning er fastsat en bestemt referenceperiode, som i givet
 fald helt eller delvist svarer til de perioder, som den pågældende har tilbagelagt efter lovgivningen i
 én eller flere andre stater.
 Artikel SSC.20: Pensionsansøgere
 1. En forsikringstager, som ved indgivelsen af en ansøgning om pension eller under
 behandlingen heraf mister retten til naturalydelser efter lovgivningen i den senest kompetente stat,
 forbliver berettiget til naturalydelser efter lovgivningen i den stat, hvor denne er bosat, såfremt
 pensionsansøgeren opfylder betingelserne i den i stk. 2 omhandlede stats lovgivning om forsikring.
 Retten til naturalydelser i bopælsstaten tilkommer også pensionsansøgerens familiemedlemmer.
 2. Naturalydelserne påhviler institutionen i den stat, som i tilfælde af tilkendelse af pension
 bliver kompetent i henhold til artikel SSC.21 [ret til naturalydelser i henhold til lovgivningen i
 bopælsstaten] til SSC.23 [pensioner i henhold til lovgivningen i en eller flere andre stater end
 bopælsstaten, når der er ret til naturalydelser i sidstnævnte stat].
 Afdeling 2: Særlige bestemmelser for pensionister og deres familiemedlemmer
 Artikel SSC.21: Ret til naturalydelser efter bopælsstatens lovgivning
 En person, der modtager pension efter lovgivningen i to eller flere stater, herunder lovgivningen i
 bopælsstaten, og som har ret til naturalydelser efter lovgivningen i den stat, modtager, ligesom sine
 familiemedlemmer, naturalydelser fra bopælsstedets institution og for denne institutions regning,
 som om den pågældende alene var berettiget til pension efter lovgivningen i den pågældende stat.
 Artikel SSC.22: Ingen ret til naturalydelser efter bopælsstatens lovgivning
 1. En person, der:
 1203
 ---pagebreak--- a) har bopæl i en stat
 b) modtager en eller flere pensioner i henhold til lovgivningen i en eller flere stater


text:
og
 c) ikke har ret til naturalydelser efter bopælsstatens lovgivning
 modtager dog disse ydelser for sig selv og for deres familiemedlemmer, for så vidt som pensionisten
 ville have ret til dem i henhold til lovgivningen i den stat, der er kompetent med hensyn til deres
 pension, eller i mindst én af de kompetente stater, hvis den pågældende var bosat i denne stat.
 Naturalydelserne udredes af institutionen på bopælsstedet, som om den pågældende var berettiget
 til pension og naturalydelser efter lovgivningen i den pågældende stat, men udgifterne hertil
 afholdes af den i stk. 2 omhandlede institution.
 2. I de i stk. 1 omhandlede tilfælde udpeges den institution, som det påhviler at afholde
 udgifterne til naturalydelser, efter følgende regler:
 a) såfremt pensionisten behandles, som om vedkommende ret til naturalydelser i medfør af
 lovgivningen i en stat, påhviler udgifterne af disse ydelser den kompetente institution i denne
 stat
 b) såfremt pensionisten behandles, som om vedkommende har ret til naturalydelser i medfør af
 lovgivningen i to eller flere stater, påhviler udgifterne af disse ydelser herved den kompetente
 institution i den stat, af hvis lovgivning den pågældende har været omfattet længst;
 c) hvis anvendelsen af reglen i underafsnit b) medfører, at udgifterne for ydelserne påhviler flere
 stater, påhviler udgifterne den af statens kompetente institutioner, som anvender den
 lovgivning, af hvilken pensionisten senest har været omfattet.
 Artikel SSC.23: Pension i medfør af lovgivningen i én eller flere andre stater end bopælsstaten i
 tilfælde, hvor der er ret til naturalydelser i bopælsstaten
 Såfremt en person, der modtager pension i medfør af lovgivningen i én eller flere stater, er bosat i en
 stat, efter hvis lovgivning retten til naturalydelser ikke er betinget af forsikring, lønnet beskæftigelse
 eller udøvelse af selvstændig virksomhed, og den pågældende ikke modtager pension fra den
 pågældende bopælsstat, påhviler udgifterne til naturalydelser til den pågældende og til dennes
 familiemedlemmer den efter reglerne i artikel SSC.22, stk. 2, [Ingen ret til naturalydelser efter
 bopælsstatens lovgivning] bestemte institution i en af de stater, der er kompetent med hensyn til
 den pågældendes pensioner, for så vidt den nævnte pensionist og dennes familiemedlemmer ville
 have ret til disse ydelser, hvis de var bosat i den pågældende stat.
 Artikel SSC.24: Familiemedlemmer, der er bosat i en anden stat end den, hvor pensionisten er bosat
 Hvis en person:
 a) modtager en eller flere pensioner i henhold til lovgivningen i en eller flere stater og
 b) har bopæl i en anden stat end den, hvor familiemedlemmerne er bosat
 disse familiemedlemmer har ret til naturalydelser fra institutionen på deres bopælssted efter den for
 denne institution gældende lovgivning, for så vidt pensionisten har ret til naturalydelser efter en
 stats lovgivning. Udgifterne afholdes af den kompetente institution, der er ansvarlig for udgifterne til
 de naturalydelser, der ydes pensionisten i den stat, hvor den pågældende har bopæl.
 1204
 ---pagebreak--- Artikel SSC.25: Pensionistens eller dennes familiemedlemmers ophold i en anden stat end
 bopælsstaten — ophold i den kompetente stat — tilladelse til passende behandling uden for
 bopælsstaten
 1. Artikel SSC.17 [Ophold uden for den kompetente stat] finder


text:
tilsvarende anvendelse på:
 a) en person, der modtager pension eller rente i henhold til lovgivningen i en eller flere stater, og
 som har ret til naturalydelser i henhold til lovgivningen i en af de stater, der udbetaler sin
 pension (e)
 b) Medlemmerne af deres familie
 som opholder sig i en anden stat end den, hvor de er bosat.
 2. Artikel SSC.16, stk. 1 [Ophold i den kompetente stat ved bopæl i en anden stat — særlige
 regler for grænsearbejderes familiemedlemmer] finder tilsvarende anvendelse på de personer, der
 er nævnt i stk. 1, når de opholder sig i den stat, hvor de er beliggende, den kompetente institution,
 der er ansvarlig for udgifterne til de naturalydelser, der tilkendes pensionisten i bopælsstaten, og
 denne stat har valgt dette og er opført i bilag SSC-3 [Flere rettigheder for pensionister, der vender
 tilbage til den kompetente stat].
 3. Artikel SSC.18 [Rejse med henblik på at modtage naturalydelser — tilladelse til at modtage
 passende behandling uden for bopælsstaten] finder tilsvarende anvendelse på en pensionist og/eller
 dennes familiemedlemmer, der opholder sig i en anden stat end den, hvor de er bosat, for dér at få
 den for den pågældendes tilstand passende behandling.
 4. Udgifterne til naturalydelser efter stk. 1-3 afholdes af den kompetente institution, som er
 ansvarlig for udgifter til naturalydelser, der ydes pensionisten i den stat, hvor han har bopæl, jf. dog
 stk. 5.
 5. Udgifter til naturalydelser efter stk. 3 afholdes af institutionen på pensionistens eller
 familiemedlemmernes bopælssted, hvis disse er bosat i en medlemsstat, som har valgt at refundere
 på grundlag af faste beløb. I disse tilfælde skal med henblik på stk. 3 institutionen på pensionistens
 eller familiemedlemmernes bopælssted, betragtes som den kompetente institution.
 Artikel SSC.26: Kontantydelser til pensionister
 1. Kontantydelser udbetales til en person, der modtager pension efter lovgivningen i én eller
 flere stater, af den kompetente institution i den stat, hvor den kompetente institution, der er
 ansvarlig for udgifterne til naturalydelser til pensionisten i dennes bopælsstat, er beliggende.
 Artikel SSC.19 [Kontantydelser] finder tilsvarende anvendelse.
 2. Bestemmelsen i stk. 1 finder ligeledes anvendelse på en pensionists familiemedlemmer.
 Artikel SSC.27: Bidrag, der påhviler pensionister
 1. Den institution i en stat, som efter den lovgivning, der gælder for institutionen, skal
 tilbageholde bidrag til dækning af ydelser ved sygdom eller moderskab og dermed ligestillede
 ydelser ved faderskab, må kun opkræve og inddrive disse bidrag, beregnet efter den for denne
 institution gældende lovgivning, såfremt udgiften til ydelser, der skal udredes i medfør af
 artikel SSC.21 [Ret til naturalydelser efter bopælsstatens lovgivning] til SSC.24 [Familiemedlemmer,
 der er bosat i en anden stat end den, hvor pensionisten er bosat], skal afholdes af en institution i
 nævnte stat.
 1205
 ---pagebreak--- 2. Når erhvervelse af ydelser ved sygdom, moderskab og dermed ligestillede ydelser ved
 faderskab i de tilfælde, der er omhandlet i artikel SSC.23 [Pensioner efter lovgivningen i en eller flere
 andre stater end bopælsstaten, hvor der er ret til naturalydelser i sidstnævnte stat], er betinget af
 betaling af bidrag eller tilsvarende ydelser i henhold til lovgivningen i den stat, hvor


text:
den pågældende
 pensionist er bosat, kan disse bidrag ikke opkræves som følge af dette ophold.
 Afdeling 3: Almindelige bestemmelser
 Artikel SSC.28: Almindelige bestemmelser
 Artikel SSC.21 [Ret til naturalydelser efter bopælsstatens lovgivning] til SSC.27 [Bidrag, der påhviler
 pensionister] finder ikke anvendelse på en pensionist eller dennes familiemedlemmer, såfremt
 vedkommende har ret til ydelser efter en stats lovgivning på grundlag af lønnet beskæftigelse eller
 selvstændig virksomhed. I så fald er den pågældende person med henblik på anvendelsen af dette
 kapitel omfattet af artikel SSC.15 [Bopæl i en anden stat end den kompetente stat] af SSC.19
 [Kontantydelser].
 Artikel SSC.29: Prioritering af ret til naturalydelser — særregel for familiemedlemmers ret til ydelser i
 bopælsstaten
 1. Medmindre andet er fastsat i stk. 2, har et familiemedlem en selvstændig ret til
 naturalydelser på grundlag af en stats lovgivning eller dette kapitel forud for en afledt ret til
 naturalydelser for familiemedlemmerne.
 2. Medmindre andet er fastsat i stk. 3, har en afledt ret til naturalydelser forrang for den
 selvstændige ret, når den selvstændige ret i bopælsstaten består direkte og udelukkende på
 grundlag af den pågældendes bopæl i denne stat.
 3. Uanset stk. 1 og 2 udredes naturalydelser til en forsikringstagers familiemedlemmer for den
 kompetente institutions regning i den stat, hvor de er bosat, såfremt:
 a) disse familiemedlemmer er bosat i en stat, efter hvis lovgivning retten til naturalydelser ikke
 er underlagt forsikrings- eller arbejdsvilkår som arbejdstager eller selvstændig
 erhvervsdrivende og
 b) Ægtefællen eller den person, der passer forsikringstagerens børn, har lønnet beskæftigelse
 eller selvstændig virksomhed i denne stat eller modtager pension fra denne stat på grundlag
 af lønnet beskæftigelse eller selvstændig virksomhed.
 Artikel SSC.30: Refusion mellem institutionerne
 1. De naturalydelser, der udredes af en medlemsstats institution for en anden medlemsstats
 institutions regning efter bestemmelserne i dette kapitel, refunderes fuldt ud.
 2. De i stk. 1 omhandlede refusioner fastsættes og gennemføres efter de regler, der er fastsat i
 bilag SSC-7 [Gennemførelsesdel], enten mod dokumentation for de faktiske udgifter eller på
 grundlag af faste beløb for stater, hvis retlige eller administrative strukturer er af en sådan art, at
 anvendelse af refusion på grundlag af faktiske udgifter ikke er hensigtsmæssig.
 3. Staterne og deres kompetente myndigheder kan aftale andre refusionsregler eller give
 afkald på enhver refusion mellem de under disse stater hørende institutioner.
 KAPITEL 2: YDELSER I ANLEDNING AF ARBEJDSULYKKER OG ERHVERVSSYGDOM
 1206
 ---pagebreak--- Artikel SSC.31: Ret til naturalydelser og kontantydelser
 1. Med forbehold af gunstigere bestemmelser i denne artikels stk. 2 og 3 finder artikel SSC 15
 [Bopæl i en anden stat end den kompetente stat], SSC.16, stk. 1 [Ophold i den kompetente stat, når
 bopælen er i en anden stat — særlige regler for grænsearbejderes familiemedlemmer], SSC.17, stk. 1
 [Ophold uden for den kompetente stat] og 18, stk. 1 [Rejse med henblik på at modtage
 naturalydelser — tilladelse til at modtage passende behandling uden for bopælsstaten] også
 anvendelse på erhvervssygdomme i forbindelse med erhvervssygdomme.
 2. En person, der har bopæl eller opholder sig i en anden stat end den kompetente stat, og
 som rammes af en arbejdsulykke eller


text:
pådrager sig en erhvervssygdom, har ret til de særlige
 naturalydelser efter ordningen for arbejdsulykker og erhvervssygdomme, der for den kompetente
 institutions regning udredes af bopælsstedets eller opholdsstedets institution efter den for denne
 institution gældende lovgivning, som om den pågældende var forsikret efter denne lovgivning.
 3. Den kompetente institution kan ikke nægte at give den tilladelse, der er omhandlet i artikel
 SSC.18, stk. 1 [Rejse med henblik på at modtage naturalydelser — tilladelse til at modtage passende
 behandling uden for bopælsstaten] til en person, der har været ramt af en arbejdsulykke, eller som
 har pådraget sig en erhvervssygdom, og som har ret til ydelser fra denne institution, når den
 behandling, der er passende for den pågældendes tilstand, ikke kan ydes i bopælsstaten inden for en
 frist, der er lægeligt forsvarlig under hensyn til den pågældendes aktuelle helbredstilstand.
 4. Artikel SSC.19 [Kontantydelser] finder også anvendelse på ydelser efter dette kapitel.
 Artikel SSC.32: Udgifter ved transport
 1. Den kompetente institution i en stat, hvis lovgivning indeholder bestemmelser om
 overtagelse af udgifterne ved transport af en person, som har været udsat for en arbejdsulykke eller
 lider af en erhvervssygdom, enten til dennes bopæl eller til et hospital, afholder sådanne
 transportudgifter til det tilsvarende sted i den stat, hvor den pågældende er bosat, for så vidt
 institutionen i forvejen har givet sit samtykke til en sådan transport under behørig hensyntagen til de
 grunde, der taler herfor. Et sådant samtykke er ikke påkrævet, hvis den tilskadekomne er
 grænsearbejder.
 2. Den kompetente institution i en stat, hvis lovgivning indeholder bestemmelser om
 overtagelse af udgifterne ved transport til begravelsessted af en person, der er omkommet ved en
 arbejdsulykke, afholder sådanne transportudgifter til det tilsvarende sted i den stat, hvor den
 pågældende var bosat, da ulykken indtraf, efter den for denne institution gældende lovgivning.
 Artikel SSC.33: Ydelser i anledning af en erhvervssygdom, når den tilskadekomne person har været
 udsat for samme risiko i flere stater
 Når en person, der har pådraget sig en erhvervssygdom, har været beskæftiget med en aktivitet, der
 i kraft af sin art må antages at kunne forårsage den pågældende sygdom, under lovgivningen i to
 eller flere stater, tilkendes de ydelser, som den pågældende eller dennes efterladte kan gøre krav på,
 alene efter den stats lovgivning, hvis betingelser den pågældende senest har opfyldt.
 Artikel SSC.34: Forværring af en erhvervssygdom
 I tilfælde af forværring af en erhvervssygdom, for hvilken den person, der lider af sygdommen, har
 modtaget eller modtager ydelser efter en stats lovgivning, gælder følgende regler:
 1207
 ---pagebreak--- a) Såfremt den pågældende ikke efter den første udbetaling af ydelsen har haft en lønnet
 beskæftigelse eller selvstændig virksomhed i en anden stat, der må antages at kunne
 forårsage eller forværre den pågældende sygdom, påhviler det den kompetente institution i
 den førstnævnte stat at afholde de med ydelserne forbundne udgifter under hensyntagen til
 den indtrådte forværring, efter den for denne institution gældende lovgivning.
 b) Såfremt den pågældende efter den første udbetaling af ydelsen har haft en sådan
 beskæftigelse i en anden stat, påhviler det den kompetente institution i


text:
den førstnævnte stat
 at afholde de med ydelserne forbundne udgifter uden hensyntagen til den indtrådte
 forværring, efter den for denne institution gældende lovgivning. Den kompetente institution i
 den sidstnævnte stat yder den pågældende et tillæg, hvis størrelse svarer til forskellen mellem
 de ydelser, der efter den for denne institution gældende lovgivning tilkommer den
 pågældende efter den indtrådte forværring, og de ydelser, som ville have tilkommet den
 pågældende, før forværringen indtrådte, efter den for denne institution gældende lovgivning,
 hvis denne havde pådraget sig den pågældende sygdom på et tidspunkt, hvor denne var
 omfattet af denne stats lovgivning
 c) En stats lovbestemmelser om nedsættelse, midlertidig inddragelse eller bortfald af ydelser,
 finder ikke anvendelse på en person, der modtager ydelser, som er blevet fastsat af
 institutioner i to stater i henhold til litra b).
 Artikel SSC.35: Regler for anvendelsen af særbestemmelser i visse lovgivninger
 1. Såfremt der i den stat, hvor den berørte person har bopæl eller opholder sig, ikke findes
 nogen forsikring mod arbejdsulykker eller erhvervssygdomme, eller såfremt der ikke under en
 bestående forsikringsordning er oprettet nogen institution, der udreder naturalydelser, skal disse
 ydelser udredes af den institution på bopæls- eller opholdsstedet, som det påhviler at udrede
 naturalydelser i sygdomstilfælde.
 2. Såfremt der ikke findes nogen forsikring mod arbejdsulykker eller erhvervssygdomme i den
 kompetente stat, finder bestemmelserne i dette kapitel om naturalydelser dog anvendelse på en
 person, der er berettiget til sådanne ydelser i tilfælde af sygdom, moderskab eller dermed
 ligestillede ydelser ved faderskab i henhold til lovgivningen i den pågældende stat, når personen
 kommer ud for en arbejdsulykke eller lider af en erhvervssygdom, efter at vedkommende har bosat
 sig eller opholder sig i en anden stat. Udgifterne afholdes af den institution, der er kompetent
 vedrørende naturalydelser i henhold til lovgivningen i den kompetente stat.
 3. Artikel SSC.6 [Ligestilling af ydelser, indtægter, begivenheder og forhold] gælder for den
 kompetente institution i en stat med hensyn til ligestilling af arbejdsulykker eller
 erhvervssygdomme, der senere er indtruffet eller konstateret under lovgivningen i en anden stat,
 ved fastsættelse af invaliditetsgraden, af retten til ydelser eller af disses størrelse, på betingelse af:
 a) at der for en tidligere indtrådt eller konstateret arbejdsulykke eller erhvervssygdom ikke er
 tilkendt erstatning i henhold til den for institutionen gældende lovgivning, og
 b) at der for en senere indtrådt eller konstateret arbejdsulykke eller erhvervssygdom ikke
 tilkendes erstatning i henhold til den i den anden stat gældende lovgivning, under hvilken
 ulykken eller sygdommen er indtrådt eller konstateret.
 Artikel SSC.36: Refusion mellem institutionerne
 1. Artikel SSC.30 [Refusion mellem institutioner] finder også anvendelse på ydelser efter dette
 kapitel, idet refusion sker mod dokumentation for de faktiske udgifter.
 1208
 ---pagebreak--- 2. Staterne eller deres kompetente myndigheder kan aftale andre refusionsregler eller give
 afkald på enhver refusion mellem de under disse stater hørende institutioner.
 KAPITEL 3: YDELSER VED DØDSFALD
 Artikel SSC.37: Ret til ydelser, når dødsfaldet indtræffer - eller modtageren er bosat - i en anden
 medlemsstat end den kompetente stat
 1. Hvis en forsikringstager eller et medlem af dennes familie afgår ved døden i en


text:
anden stat
 end den kompetente stat, anses dødsfaldet for indtruffet på den kompetente stats område.
 2. Det påhviler den kompetente institution at tilkende ydelser ved dødsfald efter den for denne
 institution gældende lovgivning, selv om modtageren er bosat i en anden stat end den kompetente
 stat.
 3. Stk. 1 og 2 finder ligeledes anvendelse, såfremt dødsfaldet skyldes en arbejdsulykke eller en
 erhvervssygdom.
 Artikel SSC.38: Udbetaling af ydelser i tilfælde af en pensionists død
 1. Såfremt en person, der modtager pension efter lovgivningen i en eller flere stater, afgår ved
 døden på et tidspunkt, hvor denne er bosat i en anden stat end den, hvor den institution, som i
 medfør af artikel SSC.22 [Ingen ret til naturalydelser efter bopælsstatens lovgivning] og 23 [Pension i
 medfør af lovgivningen i én eller flere andre stater end bopælsstaten i tilfælde, hvor der er ret til
 naturalydelser i bopælsstaten] er ansvarlig for at afholde udgifterne til naturalydelser til den
 pågældende, er beliggende, skal de ydelser ved dødsfald, hvortil der er erhvervet ret efter den
 lovgivning, der gælder for denne institution, udbetales for dennes regning, som om pensionisten på
 det tidspunkt, hvor denne afgik ved døden, var bosat i den stat, hvor nævnte institution er
 beliggende.
 2. Stk. 1 finder tilsvarende anvendelse for pensionisters familiemedlemmer.
 KAPITEL 4: YDELSER VED INVALIDITET
 Artikel SSC.39: Beregning af ydelser ved invaliditet
 Med forbehold af artikel SSC.7 [Sammenlægning af perioder ] er den kompetente stat, når størrelsen
 af invaliditetsydelserne i henhold til lovgivningen i den kompetente stat i henhold til denne protokols
 afsnit II [Bestemmelse af, hvilken lovgivning der skal anvendes], afhænger af længden af forsikrings-,
 beskæftigelses- eller bopælsperioderne eller perioderne med selvstændig virksomhed, ikke forpligtet
 til at medregne sådanne perioder, der er tilbagelagt efter en anden stats lovgivning, ved
 beregningen af størrelsen af de ydelser ved invaliditet, der skal betales.
 Artikel SSC.40: Særlige bestemmelser om sammenlægning af perioder
 Den kompetente institution i den stat, efter hvis lovgivning erhvervelse, bevarelse eller
 generhvervelse af retten til ydelser er betinget af, at der er tilbagelagt forsikrings- eller
 bopælsperioder, anvender om nødvendigt artikel SSC.46 [Særlige bestemmelser om sammenlægning
 af perioder] tilsvarende.
 1209
 ---pagebreak--- Artikel SSC.41: Forværring af invaliditet
 I tilfælde af forværring af invaliditet, for hvilken en person modtager ydelser efter lovgivningen i en
 stat i henhold til denne protokol, udredes ydelsen fortsat i henhold til dette kapitel under
 hensyntagen til den indtrådte forværring:
 Artikel SSC.42: Overgang fra ydelser ved invaliditet til ydelser ved alderdom
 1. Når det er fastsat ved lov i den stat, der udbetaler ydelser ved invaliditet i henhold til denne
 protokol, overgår ydelser ved invaliditet til aldersydelser på de betingelser, der er fastsat i den
 lovgivning, hvorefter de tilkendes, og i overensstemmelse med kapitel 5 [Alders- og
 efterladtepensioner].
 2. Hvis en person, der modtager ydelser ved invaliditet, kan gøre krav på ydelser ved alderdom
 efter lovgivningen i en eller flere af de øvrige stater, skal enhver institution, som det påhviler at
 udrede ydelser ved invaliditet efter en stats lovgivning, i overensstemmelse med artikel SSC.45
 [Almindelige bestemmelser] fortsat yde en person


text:
de ydelser ved invaliditet, denne har ret til efter
 den for den pågældende institution gældende lovgivning, indtil det tidspunkt, hvor bestemmelserne
 i stk. 1 kommer til anvendelse for denne institutions vedkommende, eller så længe den pågældende
 opfylder betingelserne for at opnå disse ydelser.
 Artikel SSC.43: Særlige bestemmelser for tjenestemænd
 Artikel SSC.7 [Sammenlægning af perioder], SSC.39 [Beregning af ydelser ved invaliditet], SSC.41
 [Forværring af invaliditet], SSC.42 [Overgang fra ydelser ved invaliditet til ydelser ved alderdom] og
 artikel SSC.2, stk. 55 og 3 [Særlige bestemmelser for tjenestemænd], finder tilsvarende anvendelse
 på personer, der er omfattet af en særlig ordning for tjenestemænd.
 KAPITEL 5: ALDERS- OG EFTERLADTEPENSIONER
 Artikel SSC.44: Hensyntagen til børnepasningsperioder
 1. Hvis en børnepasningsperiode ikke tages i betragtning i henhold til lovgivningen i den stat,
 der er kompetent i henhold til afsnit II [Fastlæggelse af, hvilken lovgivning der skal anvendes], skal
 institutionen i den stat, hvis lovgivning i henhold til afsnit II [Fastlæggelse af, hvilken lovgivning der
 skal anvendes] var gældende for den berørte person, fordi denne var i lønnet beskæftigelse eller
 udøvede selvstændig virksomhed på den dato, fra hvilken børnepasningsperioden for det
 pågældende barn i henhold til denne lovgivning blev taget i betragtning, fortsat være ansvarlig for at
 tage denne periode i betragtning som en børnepasningsperiode i henhold til dens egen lovgivning,
 som om denne børnepasning fandt sted på dens eget territorium.
 2. Stk. 1 gælder ikke, hvis den berørte person er eller bliver omfattet af lovgivningen i en stat
 som følge af lønnet beskæftigelse eller selvstændig virksomhed.
 Artikel SSC.45: Almindelige bestemmelser
 1. Når der er indgivet ansøgning om ydelser, fastsættes retten til ydelser af de kompetente
 institutioner i de stater, hvis lovgivning den pågældende har været omfattet af, medmindre den
 pågældende udtrykkeligt anmoder om, at fastsættelsen af ydelser ved alderdom efter lovgivningen i
 en eller flere stater stilles i bero.
 2. Såfremt den pågældende på et bestemt tidspunkt ikke eller ikke længere opfylder de
 foreskrevne betingelser i alle de staters lovgivning, denne har været omfattet af, skal de
 1210
 ---pagebreak--- institutioner, som anvender en lovgivning, hvis betingelser er opfyldt, ved beregningen af ydelser
 efter artikel SSC.47, stk. 1, litra a) eller b) [Ydelsernes fastsættelse], ikke medregne perioder, der er
 tilbagelagt efter lovgivninger, hvis betingelser ikke eller ikke længere er opfyldt, hvis denne
 medregning fører til et lavere ydelsesbeløb.
 3. Stk. 2 finder tilsvarende anvendelse, når den pågældende udtrykkeligt har anmodet om, at
 fastsættelsen af en eller flere ydelser ved alderdom stilles i bero.
 4. Der foretages automatisk en fornyet beregning af ydelserne fra det tidspunkt, hvor de
 betingelser, der er foreskrevet i en eller flere af de øvrige lovgivninger, er opfyldt, eller når den
 pågældende anmoder om fastsættelse af en ydelse ved alderdom, der er blevet stillet i bero i
 overensstemmelse med stk. 1, medmindre de perioder, der er tilbagelagt efter andre lovgivninger,
 allerede er medregnet i henhold til stk. 2 eller 3.
 Artikel SSC.46: Særlige bestemmelser om sammenlægning af perioder
 1. Såfremt tilkendelse af visse ydelser efter en stats lovgivning er betinget af, at der er
 tilbagelagt forsikringsperioder


text:
udelukkende inden for en bestemt lønnet beskæftigelse eller
 selvstændig virksomhed eller inden for et fag, for hvilke der gælder en særordning, som anvendes på
 personer, der udøver lønnet beskæftigelse eller selvstændig virksomhed, medregner den
 kompetente institution i staten kun de perioder, der tilbagelagt efter en anden stats lovgivning efter
 en tilsvarende ordning, eller hvis en sådan ikke findes, inden for samme fag eller i givet fald inden for
 den samme lønnede beskæftigelse eller selvstændige virksomhed.
 Såfremt den pågældende på grundlag af de således tilbagelagte perioder ikke opfylder betingelserne
 for at modtage ydelser efter en særordning, medregnes disse perioder ved tilkendelse af ydelser
 efter den almindelige ordning, eller, hvis en sådan ordning ikke findes, efter ordningen for
 arbejdstagere eller funktionærer, forudsat at den pågældende har været omfattet af en af disse
 ordninger.
 2. De forsikringsperioder, der er tilbagelagt efter en særordning i en stat, medregnes ved
 tilkendelse af ydelser efter den almindelige ordning, eller, hvis en sådan ikke findes, efter den
 ordning, der i en anden stat gælder for arbejdstagere eller funktionærer, forudsat at den
 pågældende har været omfattet af en af disse ordninger, også selv om de pågældende perioder
 allerede er medregnet i sidstnævnte stat efter en særordning.
 3. Såfremt erhvervelse, bevarelse eller generhvervelse af ret til ydelser efter lovgivningen eller
 en særlig ordning i en stat er betinget af, at den pågældende på tidspunktet for
 forsikringsbegivenhedens indtræden var forsikret, anses denne betingelse for at være opfyldt, hvis
 den pågældende tidligere har været forsikret i henhold til den pågældende stats lovgivning eller en
 særlig ordning, og hvis den pågældende på tidspunktet for forsikringsbegivenhedens indtræden er
 forsikret i henhold til en anden stats lovgivning for den samme forsikringsbegivenhed, eller hvis
 dette ikke er tilfældet, kan gøre krav på en ydelse i henhold til en anden stats lovgivning for den
 samme forsikringsbegivenhed. Sidstnævnte betingelse anses dog for at være opfyldt i de tilfælde,
 der er omhandlet i artikel SSC.52 [forsikrings- eller bopælsperioder på under et år].
 Artikel SSC.47: Ydelsernes fastsættelse
 1. Den kompetente institution beregner det ydelsesbeløb, der skal udredes:
 a) i henhold til den for institutionen gældende lovgivning, men kun hvis de betingelser, der
 kræves for ret til ydelser, udelukkende er opfyldt efter national lovgivning (national ydelse)
 1211
 ---pagebreak--- b) ved at beregne et teoretisk beløb og derefter et faktisk beløb (pro rata-ydelse) således:
 i) det teoretiske beløb for ydelsen er lig den ydelse, som den pågældende ville kunne
 gøre krav på, hvis samtlige forsikrings- eller bopælsperioder, der er tilbagelagt efter de
 øvrige staters lovgivning, havde været tilbagelagt efter den for institutionen gældende
 lovgivning på det tidspunkt, da ydelsen skulle fastsættes. Såfremt ydelsesbeløbet efter
 nævnte lovgivning ikke afhænger af længden af de tilbagelagte perioder, anses dette
 beløb for at være det teoretiske beløb
 ii) den kompetente institution fastsætter derefter det faktiske beløb for pro rata-ydelsen
 på grundlag af det teoretiske beløb efter forholdet mellem længden af de forsikrings-
 og/eller bopælsperioder, der er tilbagelagt efter den for institutionen gældende
 lovgivning forud for forsikringsbegivenhedens indtræden, og den samlede længde af
 de forsikrings- og/eller


text:
bopælsperioder, der er tilbagelagt efter alle de staters
 lovgivning, som den pågældende har været omfattet af, forud for
 forsikringsbegivenhedens indtræden.
 2. Den kompetente institution anvender i givet fald samtlige regler om nedsættelse, midlertidig
 inddragelse eller bortfald af ydelser, der er fastsat i den for institutionen gældende lovgivning, på
 ydelsesbeløbet beregnet i henhold til stk. 1, litra a) og b), inden for de grænser, der er fastsat i
 artikel SSC.48 [Antikumulationsregler] til SSC.50 [Samtidig ret til ydelser af forskellig art].
 3. Den pågældende har fra den kompetente institution i hver af de berørte stater ret til det
 højeste af de ydelsesbeløb, der er beregnet i henhold til stk. 1, litra a) og b).
 4. Når beregningen i henhold til stk. 1, litra a), i en stat altid fører til det resultat, at den
 nationale ydelse er lig med eller højere end pro rata-ydelsen, beregnet i henhold til stk. 1, litra b),
 kan den kompetente institution undlade at foretage pro rata-beregning, når:
 a) En sådan situation er beskrevet i del 1 i bilag SSC-4 [Tilfælde, hvor pro rata-
 beregningen undlades eller ikke finder anvendelse].
 b) ingen lovgivning, der indeholder antikumulationsregler som omhandlet i artikel SSC.49
 [sammenlægning af ydelser af samme art] og SSC.50 [Sammenlægning af ydelser af
 anden art], finder anvendelse, medmindre betingelserne i artikel SSC.50, stk. 2
 [Sammenfald af ydelser af forskellig art], er opfyldt. og
 c) artikel SSC.52 [Forsikrings- eller bopælsperioder på under et år] ikke finder anvendelse
 på sagens særlige omstændigheder i forbindelse med forsikringsperioder, der er
 tilbagelagt efter en anden stats lovgivning.
 5. Uanset stk. 1, 2 og 3 anvendes pro rata-beregningen ikke på ordninger for ydelser, hvor
 tidsrum ikke indvirker på beregningen, såfremt sådanne ordninger er anført i del 2 i bilag SSC-4
 [Tilfælde, hvor pro rata-beregningen undlades eller ikke finder anvendelse]. I sådanne tilfælde har
 den pågældende person ret til den ydelse, der beregnes efter lovgivningen i den berørte stat.
 Artikel SSC.48: Antikumulationsregler
 1. Sammenfald af ydelser ved invaliditet, alderdom og til efterladte, som beregnes eller
 udredes på grundlag af forsikrings- eller bopælsperioder, der er tilbagelagt af en og samme person,
 betragtes som sammenfald af ydelser af samme art.
 1212
 ---pagebreak--- 2. Sammenfald af ydelser, der ikke kan betragtes som ydelser af samme art i den i stk. 1
 anførte forstand, betragtes som sammenfald af ydelser af forskellig art.
 3. Følgende bestemmelser gælder for anvendelsen af antikumulationsregler i en stats
 lovgivning, når der er sammenfald mellem en ydelse ved invaliditet, alderdom eller til efterladte med
 en ydelse af samme art eller en ydelse af forskellig art eller sammenfald med andre indtægter:
 a) Den kompetente institution skal kun tage hensyn til ydelser eller indtægter, der er erhvervet
 eller opnået i en anden stat, såfremt det er fastsat i den for institutionen gældende lovgivning,
 at ydelser eller indtægter, der er erhvervet eller opnået i udlandet, skal tages i betragtning.
 b) Den kompetente institution skal tage hensyn til det ydelsesbeløb, der skal udbetales af en
 anden stat inden fradrag af skat, sociale sikringsbidrag og andre individuelle indeholdelser,
 medmindre den


text:
for institutionen gældende lovgivning indeholder antikumulationsregler, der
 skal anvendes efter sådanne indeholdelser på de betingelser og efter de procedurer, som er
 fastlagt i bilag SSC-7 [gennemførelsesdelen].
 c) Den kompetente institution skal ikke tage hensyn til det ydelsesbeløb, der er erhvervet ret til
 efter lovgivningen i en anden stat på grundlag af en frivillig eller frivillig fortsat forsikring.
 d) Såfremt en enkelt stat anvender antikumulationsregler, fordi den pågældende modtager
 ydelser af samme eller af anden art i henhold til andre staters lovgivning eller har andre
 indtægter, der er opnået i andre stater, kan den pågældende ydelse højst nedsættes med et
 beløb, der svarer til beløbet for sådanne ydelser eller for sådanne indtægter.
 Artikel SSC.49: Sammenfald af ydelser af samme art
 1. Ved sammenfald af ydelser af samme art, der skal udbetales efter lovgivningen i to eller flere
 stater, finder antikumulationsreglerne i en stats lovgivning ikke anvendelse på en pro rata-ydelse.
 2. Antikumulationsreglerne finder kun anvendelse på en national ydelse, såfremt det drejer sig
 om
 a) en ydelse, hvis størrelse er uafhængig af forsikrings- eller bopælsperiodernes længde, eller
 b) en ydelse, hvis størrelse fastsættes på grundlag af en fiktiv periode, der anses for at være
 tilbagelagt mellem tidspunktet for forsikringsbegivenhedens indtræden og et senere
 tidspunkt, når der samtidig består ret til en sådan ydelse og
 i) enten en ydelse af samme art, medmindre to eller flere stater har indgået aftale om
 ikke at medregne samme fiktive periode mere end én gang, eller
 ii) en ydelse som omhandlet i litra a) ovenfor.
 De ydelser og aftaler, der er omhandlet i litra a) og b) , er opført i bilag SSC-5 [Ydelser og aftaler, der
 giver mulighed for anvendelse af artikel SSC.49 [Sammenfald af ydelser af samme art]].
 Artikel SSC.50: Samtidig ret til ydelser af forskellig art
 1. Såfremt det på grund af udbetaling af ydelser af forskellig art eller anden indtægt er
 nødvendigt at anvende antikumulationsreglerne i den pågældende stats lovgivning, fordi der er tale
 om:
 1213
 ---pagebreak--- a) to eller flere nationale ydelser, skal de kompetente institutioner dividere ydelsen eller
 ydelserne eller en anden indtægt, som er blevet medregnet, med antallet af ydelser, som er
 omfattet af de nævnte regler.
 Anvendelsen af denne litra kan dog ikke fratage den pågældende sin status som pensionist i
 forbindelse med anvendelse af de andre kapitler i dette afsnit på de betingelser og efter de
 procedurer, som er fastlagt i bilag SSC-7 [Gennemførelsesdelen]
 b) en eller flere pro rata-ydelser, skal de kompetente institutioner med henblik på anvendelsen
 af antikumulationsreglerne medregne ydelsen eller ydelserne eller andre indtægter samt alle
 andre bestanddele svarende til forholdet mellem de forsikrings- og/eller bopælsperioder, der
 er taget i betragtning ved den i artikel SSC.47, stk. 1, litra b), nr. ii) [Ydelsernes fastsættelse],
 omhandlede beregning eller
 c) en eller flere nationale ydelser og en eller flere pro rata-ydelser, skal de kompetente
 institutioner lade litra a) finde tilsvarende anvendelse for så vidt angår nationale ydelser og
 lade litra b) finde tilsvarende anvendelse for så vidt angår pro rata-ydelser.
 2. Den kompetente institution foretager ikke


text:
deling af nationale ydelser, hvis den for
 institutionen gældende lovgivning indeholder bestemmelser om, at ydelser af forskellig art eller
 anden indtægt samt alle andre bestanddele skal medregnes med et beløb svarende til forholdet
 mellem de i artikel SSC.47, stk. 1, litra b), nr. ii) [Ydelsernes fastsættelse], omhandlede forsikrings-
 eller bopælsperioder.
 3. Stk. 1 og 2 finder tilsvarende anvendelse, såfremt det i en eller flere staters lovgivning er
 fastsat, at der ikke opstår ret til ydelser i de tilfælde, hvor den pågældende får udbetalt en ydelse af
 anden art efter lovgivningen i en anden stat eller har andre indtægter.
 Artikel SSC.51: Supplerende bestemmelser om beregning af ydelser
 1. For beregningen af de i artikel SSC.47, stk. 1, litra b) [Ydelsernes fastsættelse], omhandlede
 teoretiske beløb og pro rata-beløb gælder følgende regler:
 a) Såfremt den samlede længde af de forsikrings- eller bopælsperioder, der efter lovgivningen i
 samtlige berørte stater er tilbagelagt forud for forsikringsbegivenhedens indtræden,
 overstiger den længste forsikringstid, der kræves efter lovgivningen i en af disse stater for at
 opnå fuld ydelse, skal den pågældende stats kompetente institution medregne denne
 forsikringstid i stedet for den samlede længde af de tilbagelagte perioder denne
 beregningsmetode må ikke føre til, at den pågældende institution skal udrede et større
 ydelsesbeløb end størrelsen af den fulde ydelse, der er fastsat i den for denne institution
 gældende lovgivning. Denne bestemmelse finder ikke anvendelse på ydelser, hvis størrelse er
 uafhængig af forsikringsperiodernes længde
 b) proceduren for medregning af sammenfaldende perioder findes i bilag SSC-7
 [Gennemførelsesdelen]
 c) såfremt det i en stats lovgivning er fastsat, at ydelserne beregnes på grundlag af
 gennemsnitlige, forholdsmæssige, faste eller fiktive indtægter, bidrag, bidragsbaser, tillæg,
 indtjening, andre beløb eller en kombination af flere af disse, skal den kompetente institution:
 i) fastsætte beregningsgrundlaget for ydelserne udelukkende på grundlag af de
 forsikringsperioder, der er tilbagelagt efter den for denne institution gældende
 lovgivning
 1214
 ---pagebreak--- ii) med henblik på fastsættelsen af det beløb, der skal beregnes på grundlag af de
 forsikrings- eller bopælsperioder, der er tilbagelagt efter lovgivningen i de øvrige
 stater, anvende de samme bestanddele, der er fastsat eller konstateret for de
 forsikringsperioder, der er tilbagelagt efter den for denne institution gældende
 lovgivning
 Om nødvendigt i overensstemmelse med procedurerne i bilag SSC-6 [Særlige
 bestemmelser for anvendelsen af medlemsstaternes og Det Forenede Kongeriges
 lovgivning] for den pågældende stat
 d) i tilfælde af, at litra c) ikke kan anvendes, fordi ydelsen efter statens lovgivning skal beregnes
 på grundlag af andre elementer end forsikringsperioder eller bopælsperioder, der ikke er
 knyttet til tid, tager den kompetente institution for den enkelte forsikrings- eller
 bopælsperiode, der er tilbagelagt efter en anden stats lovgivning, hensyn til størrelsen af den
 indtjente kapital, den kapital, der betragtes som indtjent, eller andre elementer til
 beregningen efter den lovgivning, som institutionen forvalter, divideret med de tilsvarende
 tidsenheder i den pågældende pensionsordning.
 2. Bestemmelserne i en stats lovgivning om regulering af de bestanddele, der er indgået i
 beregningen af ydelserne, finder i givet fald anvendelse på bestanddele, som den kompetente
 institution i denne stat skal tage hensyn til i


text:
overensstemmelse med stk. 1, i forbindelse med de
 forsikrings- eller bopælsperioder, der er tilbagelagt efter andre staters lovgivning.
 Artikel SSC.52: Forsikrings- eller bopælsperioder på under et år
 1. Uanset artikel SSC.47, stk. 1, litra b) [Ydelsernes fastsættelse], er en stats institution ikke
 forpligtet til at tilkende ydelser på grundlag af perioder, der er tilbagelagt efter den for denne
 institution gældende lovgivning, og som skal tages i betragtning ved forsikringsbegivenhedens
 indtræden, såfremt
 a) de omtalte perioder sammenlagt er på under ét år, og
 b) der ikke alene på grundlag af disse perioder består ret til ydelser efter denne lovgivning.
 I denne artikel forstås ved "perioder": alle forsikrings-, beskæftigelses- eller bopælsperioder eller
 perioder med selvstændig erhvervsvirksomhed, som enten kvalificerer til eller direkte øger den
 pågældende ydelse.
 2. Den kompetente institution i den pågældende stat skal medregne de i stk. 1 nævnte
 perioder, jf. artikel SSC.47, stk. 1, litra b) nr. i) [Ydelsernes fastsættelse].
 3. Såfremt anvendelsen af stk. 1 ville medføre, at samtlige institutioner i de berørte stater blev
 fritaget for pligten til at udrede ydelser, skal ydelserne tilkendes alene efter lovgivningen i den stat,
 hvis betingelser den pågældende senest har opfyldt, som om samtlige forsikrings- og
 bopælsperioder, der er tilbagelagt og medregnet efter artikel SSC.7 [Sammenlægning af perioder] og
 46, stk. 1 og 2 [Særlige bestemmelser om sammenlægning af perioder], har været tilbagelagt efter
 den pågældende stats lovgivning.
 4. Denne artikel finder ikke anvendelse på de ordninger, der er anført i del 2 [Tilfælde, hvor
 artikel 47, stk. 5, finder anvendelse] i bilag SSC-4 [Tilfælde, hvor pro rata-beregningen undlades eller
 ikke finder anvendelse].
 1215
 ---pagebreak--- Artikel SSC.53: Ydelse af tillæg
 1. En person, der modtager ydelser i henhold til dette kapitel, kan ikke få tilkendt et beløb, der
 er lavere end den minimumsydelse, som for en forsikrings- eller bopælsperiode svarende til samtlige
 perioder, der efter bestemmelserne i dette kapitel er taget i betragtning ved ydelsens fastsættelse,
 er fastsat i lovgivningen i bopælsstaten, og efter hvis lovgivning den pågældende har ret til ydelser.
 2. Den kompetente institution i den pågældende stat skal gennem hele det tidsrum, hvor den
 pågældende er bosat i denne stat, udbetale denne et tillæg svarende til forskellen mellem summen
 af de ydelser, der tilkommer den pågældende efter dette kapitel, og størrelsen af minimumsydelsen.
 Artikel SSC.54: Regulering og fornyet beregning af ydelser
 1. Såfremt metoden for fastsættelse eller reglerne for beregning af ydelser ændres i medfør af
 en stats lovgivning, eller såfremt der sker en relevant ændring i den pågældendes personlige
 situation, der efter denne lovgivning resulterer i en justering af ydelsen, foretages der en fornyet
 beregning i medfør af artikel SSC.47 [Ydelsernes fastsættelse].
 2. Såfremt ydelserne i den pågældende stat ændres med en procentdel eller et bestemt beløb
 som følge af stigninger i leveomkostningerne, ændringer i indtægtsniveauet eller andre forhold, som
 giver anledning til regulering, finder en sådan procentsats eller et sådant bestemt beløb dog direkte
 anvendelse på de ydelser, der er fastsat efter artikel SSC.47 [Ydelsernes fastsættelse], uden at der
 skal foretages fornyet beregning.
 Artikel SSC.55: Særlige